text:
ORANJESTAD – E ora a yega pa Jeon, e talentoso kantante i produktor di Aruba, estrena su di dos single titula ‘AYO’ di su álbum nobo titula Biggy Boy Forever. E álbum aki ta un homenahe na tur fanátiko romántiko i lo keda estrena día 14 di februari 2020. Ku e álbum Biggy Boy Forever, Jeon ta reintrodusi su alter-ego romántiko Biggy Boy, i ta regresa na su origen musikal ku a hasi’e asina popular riba nos islanan e ultimo 12 aña.
Jonathan Thiel ta wak bek riba su karera musikal komo Jeon i su alter-ego Biggy Boy, ku un humilde satisfakshon i semper ta hasi su esfuerso pa dedika tempu na nos islanan kaminda su promé inspirashon a nase. Ounke su enfoke aktualmente ta riba su karera internashonal, e tin un luga spesial pa su fanatikada lokal. ‘AYO’ ta Jeon su ultimo produkshon, un kantika den e ritmo di Caribbean-Pop, ku ta papia di un despedida final di un amor ku no a kristalisa. E kantika a keda skirbi i produsi pa Jeon mes i e videoclip, ku tambe lo keda lansa awe, a keda dirigí pa Mario Gonzalves i Rui Jiang Ong, kende a fungí komo direktor. E biaha aki Jeon kier a hasi algu diferente ku e clip i a kolabora ku e kompania di produkshon RECENT.
Biggy Boy Forever
Jeon a dedika e álbum Biggy Boy Forever na tur su fanátiko romántiko ku semper a apoya i gosa di su músika. Na oktober ultimo, Jeon a lansa su promé single di e álbum titula ‘Pa Semper’, kual ta un kolaborashon ku Irsais. Riba Biggy Boy Forever lo tin mas kolaborashon ku varios artista popular di nos islanan ku ainda e tin komo sorpresa, i un proyekto sigur ku Jeon ta entusiasma p’e, ta su kolaborashon ku Clifton End.
Konsierto ‘Biggy Boy Forever’.
Aruba, Boneiru, Kòrsou i Hulanda ta den gran ekpektativa tambe pa lokual ku lo bai bira e konsierto Biggy Boy Forever ku lo tuma luga na mart 2020 na Aruba. Tambe Jeon lo tin algún presentashon pa e islanan di Korsou i Boneiru, i tambe Hulanda lo yega na turno. Aki, Jeon a priminti di trese un kombinashon di kansionnan bieu i nobo i lo hiba un i tur bek den e dushi temporada na kuminsamentu di su karera.
E videoclip di “AYO’ ta disponibel riba YouTube riba e pagina Arvanimuzic i e single ta disponibel na tur radio popular riba nos islanan. Bo por siguí JEON riba facebook.com/arvanimuzic i Instagram @jeon_arvani


c: text/html

text:
ORANJESTAD,Aruba
E siman aki reunion entre ehecutivonan di Aruba Tourism Authority (A.T.A.), Minister di Turismo como tambe A.T.A. Norte America y agencianan clave di dicho mercado a tuma luga. Esaki despues di a sostene un reunion cu miembronan di Hunta di Supervision di A.T.A., ‘General Managers’ di diferente hotel aki na Aruba, CEO di AHATA, ehecutivonan di A.T.A. y agencianan menciona anteriormente.
No obstante cu a sostene dialogo aña pasa pa asina formula direccion strategico y indica den lineanan general kico e plannan ta pa 2020 y e presupuesto pa cu entre otro Norte America, e sesionnan a permiti A.T.A. pa presenta detayes adicional con e lo ehecuta e tarea pa cu e aña aki. Ta bon pa menciona cu Hunta di Supervision di A.T.A. a aproba e plan y presupuesto na september 2019 y Minister di Turismo a aproba esaki 23 di december aña pasa. Durante e reunionnan CEO y CMO di A.T.A. y Director pa Norte America di A.T.A. a trata diferente topico conhuntamente cu representantenan di agencia di publicidad The Concept Farm, agencia di compra di media USIM y agencia di PR The Zeno Group.
Manera conoci, Norte America ta e mercado primordial pa Aruba su turismo. El a hunga un papel clave den e compensacion di cualkier impacto for di e caida drastico for di Venezuela y a sa di historicamente carga Aruba su turismo. Si nos tira un bista riba e resultadonan general pa cu Aruba su turismo (for di tur parti di mundo cu Norte America como mercado principal) nos ta mira e siguiente resultadonan pa cu e average di crecemento anual di 2011 pa 2018 pa cu e 4 indicadornan principal pa cu nos turismo; bishitantenan ‘stay-over’ a crece cu 3.7% averahe anual, Tourism Credits (registra pa Banco Central) a crece cu 5.1% averahe pa aña, RevPAR (Revenue Per Available Room) a crece cu 7.2% y finalmente turismo crucero a crece cu 5.0% pa nos destinacion averahe pa aña den e periodo di 2011 pa 2018.
A.T.A. Aruba, A.T.A. Norte America y tur socio ta satisfecho cu e resultadonan pa cu e periodo aki y pa 2019. Enfocando riba Norte America, pa 2020 ta proyecta un crecemento di 1.0% pa Merca y 4.0% pa Canada, resultando den un cremento di 1.2% pa cu Norte America, den su totalidad.
Ehecutivonan di A.T.A. a haci uzo di e oportunidad aki tambe pa comparti informacion relevante ricibi durante un biahe recien unda a asisti na e anual Caribbean Hotel and Tourism Association (CHTA) Conference, unda A.T.A., AHATA y AAA tambe a reuni cu tour operadornan clave cu ta bende Aruba y separadamente cu diferente ‘headquarters’ di diferente cadena di hotel aki na Aruba. CEO di A.T.A. Ronella Tjin Asjoe-Croes a elabora riba e estado di e industia turistico for di Merca como tambe Norte America, a base di e reunionnan sosteni.
E reunionnan tabata fructifero. Minister Oduber a expresa su gratitud y satisfaccion cu e resultadonan obteni y cu e strategia desplega e ultimo añanan, cual a conduci na resultadonan positivo pa cu nos turismo.

robotstxt: allowed

filter: keep


text:
Plan Ho.Pe ta practico, realistico y realisabel.
Oranjestad- Actualmente un di e gruponan mas vulnerabel ricibiendo bijstand na Aruba ta mamanan soltero; hopi di nan tin mas cu un yiu cu ta haci cu e placa no ta yeganan. Tambe tin di reconoce cu e maneho di e placa no ta wordo haci na e miho forma. Ora cu mira e casonan aki di cerca, ta nota un patronchi cu ta resalta den mayoria di nan.
Loke ta resalta bastante ta cu:
- Nan ta hende muhe (mama),
- Nan ta hoben,
- Soltero,
- Tin un of mas yiu.
Tambe por nota cu hopi bes e generacion cu ta sigui, ta keda den mes patronchi, por bisa cu a pasa di generacion pa generacion.
Profesionalnan den e ramo aki ta señala cu mayoria di e mamanan a ‘drop out’ di scol, of no tin un estudio mas halto cu MAVO, cual ta strobanan di haya un trabou cu ta duna nan mas espacio financiero.
Lastimamente cu na e momento nan aki no tin un trayecto adecua pa guia y/of yuda e mamanan riba bijstand pa drenta den un sistema diferente unda cu nan lo tin e oportunidad pa nan por haya mas sosten y progresa realmente.
Guia financiero
Meditando ariba e problematica aki, ta bini na mente con importante e rol por ehempel di Stichting Balansa Nobo lo tabata den situacionnan asina aki. Un Fundacion cu a wordo cera pa Gobierno, pero cu tin un derecho legitimo di existencia. Na 2014 Banco Central di Aruba a indica cu poco mas di 30 porciento di nos poblacion ta biba riba (over) nan budget y esaki no ta un excepcion den personanan cu ta cobra bijstand.
Cu e cifranan aki bo por saca afo cu e grupo aki tin un problema structural den maneha nan entrada o simplemente cu e entrada no ta suficiente. Nos ta di opinion cu e momento a yega pa implementa un plan di accion di inmediato pa nos poblacion.
Opcion pa progresa
Mayoria di e personanan y particularmente e grupo di mamanan soltero hoben cu ta cobra bijstand ta remarcabel cu nan tin habilidad y talentonan tremendo, pero pa diferente motibo no por a termina nan scol secundario of fortifica nan mes den nan talento(nan). No por lubida e factor financiero cu ora cu tin un of mas yiu y un entrada abou, no tin suficiente espacio pa por paga un cuido of crèche cual ta hasi’e mas dificil pa nan por logra busca opcionnan pa progresa. E ultimo aki nos lo amplia ariba dje den nos proximo relato.
Den nos plan Ho.Pe – Horizonte Perspectiva, e vision ta pa minimalisa esunnan cu ta den e situacion aki, brindando nan perspectiva y un opcion pa progresa. Lo percura pa nan keda den un trayecto bou di guia hunto cu ayudo di profesionalnan cu lo duna guia pa nan consolida nan pasonan pa un miho futuro pa nan mes y pa nan yiu(nan).
Un maneho mas humano y integral tin di wordo implementa pa asina por logra tin un miho resultado cu locual cu nos ta mira awor. Esey ta nifica cu tin di percura pa e fasenan den e proceso pa logra cu e cliente por wordo yuda, ta sosode na un y mesun Departamento. Den otro palabra, e problema ta wordo soluciona na un solo Departamento sin cu e persona tin di pasa tanto Departamento prome cu e por haya e ayudo necesario. Si e trahado social y e sanador di debe ta den un solo Departamento, e persona cu a bin busca ayudo por sali for di su debe of miho ainda, haya guia fo’i cuminsamento con pa maneha e poco cu e ta ricibi di bijstand, mas miho posibel. E ora den un forma controla nos lo baha e cantidad di persona cu tin un problema financiero y preparanan pa drenta e siguiente fase unda cu nan no lo ta depende di bijstand mas.
Plan Ho.Pe ta practico, realistico y realisabel. Na luga di traha solamente represivo, lo actua den un forma proactivo creando oportunidadnan nobo pa e grupo di personanan aki y percura pa trecenan na un nivel nobo cu lo beneficia nos comunidad den su totalidad.
Ami ta di e generacion cu ta para pa trece cambio di berdad, lidernan cu lo percura pa Aruba realmente ta prome. Cu bo sosten y confiansa den Señor nos ta logr’e!
Sigimi ariba Facebook: Hendrik Tevreden 2017 #ArubaProme


text:
No pensa si mi ta tira e cup di plastic ey den lama no ta hasi nada, ta un so e ta. Imagina bo cuanto hende ta pensa mescos cu bo!
E futuro den bo man!
Tur dia mester ta ‘Dia di Mama Tera’, pasobra ta un planeta so nos tin te awo. Ora mi dal un niester duro na Aruba e por afecta e halanan di barbuleta cu ta saliendo di su cocoon? Ken sa con entreconecta bo ta cu net e barbuleta ey!
Importante den e reto pa laga un mundo atras unda nos yiunan y nan yiunan por tin un bon calidad di bida ta den nos man. Loke bo ta hasi of laga di hasi ta afecta bida den tur forma, grandi of chikito. No pensa si mi ta tira e cup di plastic ey den lama no ta hasi nada, ta un so e ta. Imagina bo cuanto hende ta pensa mescos cu bo!
Awe 2 link riba e website fabuloso cu asina tanto projecto creativo, www.pinterest.com
Gosa trahando den tera awe cu bo yiunan, susha bo man y sinti e tera, lab’e bek y traha cos leuk cu bo famia. Felis dia di…TERA!
Wak akinan con hopi cos tin cu bo por hasi pa laga e muchanan pasa un dushi vakantie.
Den e dianan aki e muchanan di kleuter y scol basico ta na cas, tin vakantie. Joepie! Tin mucha ta bay campa cu nan famia. Leuk! Pero tin ora nan ta fastidia nan mes.
Pero esey no ta necesario, pasobra ta net den e dianan aki tin asina tanto cosnan leuk pa traha cu e tema di Pasco Grandi. Hopi famia ta organisa buscamento di webo pa dia di Pasco Grandi. Esaki ta net un bunita ocashon pa usa materialnan simpel pa traha cosnan bunita cu e muchanan jong. E no mester costa hopi placa, pero meste paga tino pa no benta e cahanan di webo, baki di manteca, cups di karton of cups di color of karton bieuw afo. Mester di potlood, stift of krijt y ehempelnan di internet. Wak riba e siguiente linknan of bay riba Google y busca obra di man pa Pasco Grandi den bo idioma favorito y dal bay y ser creativo cu e muchanan. Wak akinan con hopi cos tin cu bo por hasi pa laga e muchanan pasa un dushi vakantie.
No concentra solamente riba e cosnan di adulto, pero sa cu como adulto nos tin un rol importante den formacion di nos muchanan. Den e dianan aki nos dilanti cultiva y brasa bo famia. Corda riba e esencia di Pasco Grandi y e ehempel di Cristo. Un ehempel di e amor di mas halto. Bendicion.
Bo tabata sa cu na Aruba antes tabata sconde webo di plastic cu mangel aden, pero tambe webo herbi. E mucha por come esaki tambe.
Hopi hende ta puntra kico e webo y e conenchi tin di hasi cu otro? Un conenchi no por pone webo, toch? Esey ta berdad! Pero tanto e webo y e conenchi tin di hasi cu e esencia di Pasco Grandi cu ta ‘bida nobo’. Originalmente e celebracion di ‘bida nobo’ ta bin di paisnan Europeo cu ta celebra e periodo cu frui ta caba y primavera ta cuminsa. E periodo aki flornan ta sali atrobe, e parhanan ta pone webo y e conenchinan ta nace. Pasco Grandi ta conta nos di e resureccion di Hesus Cristo. Di su bida nobo y nos bida nobo. Historia a pone cu cerca e muchanan chikito, e dos tradicionnan aki a cay hunto den e celebracion di Pasco Grandi.
Bo tabata sa cu na Aruba antes tabata sconde webo di plastic cu mangel aden, pero tambe webo herbi. E mucha por come esaki tambe.
Con exactamente e conenchi y e webo a bin hunto den e buscamento di webo nos no sa exactamente. Podise pasobra esaki ta un forma mas facil pa muchanan compronde kico bida nobo ta. Si nos wak bon tin hopi elemento educativo den e buscamento di webo. E mucha mester hasi su best pa e haja e webonan. Si e logra, e tin un recompensa, e ta haja un regalo. E mucha ta sinja hasi actividad hunto y hunga cu otro mucha. Nan ta verf e webo y esaki ta tene nan bezig na un forma creativo. Tur esaki ta sinja e mucha cosnan cu por benefici’e ora e bira grandi. E ta sinja balornan educativo y creativo. Leuk pa sa, toch?
Abuso Sexual awe den corant Diario, Casualidad of Intencionalidad.
Riba pagina 36 ta sali un pagina di Comprondiendo Bida cu e tema ‘Stop abuso sexual ta cuminsa cu educacion y informacion’. Riba pagina 54 ta sali un otro articulo ‘Papa Francisco ta pidi pordon pa danjo causa dor pastornan cu a abusa di mucha’.
Papa Francisco a expresa como prome Papa den historia un opinion hopi fuerte contra abusonan sexual den iglesia catolico cu a persigui iglesia Catolico pa mas di 2 decada.
Di parti di Comprondiendo Bida nos ta satisfecho cu porfin un Papa a duna un ‘NO’ fuerte na loke pa asina tanto anja a worde poni bou tapijt den iglesia Catolico y tambe otro iglesianan. Papa Francisco a bisa cu ‘mucha no ta cos di hunga’ y cu lo bin cu sancionnan fuerte.
Pronto nos lo bin cu un articulo cu mas detaje riba e declaracion di Papa Francisco. Tambe nos ta spera cu Papa Francisco lo por inspira tambe gobernantenan dim undo pa paga mas atencion na e inhusticia grandi contra mucha aki.


text:
Diaranson 6 di September candidato nr. 8 riba lista di MEP, Rocco Tjon conhuntamente cu varios otro candidato, esta Sharlene Starke, Arthur Vallejo, Stephanie Croes, Hendrik Tevreden, Daphne Lejuez, Dangui Oduber, Sue-Ann Ras, Chris Romero, Amy Richards y Roderich Lopez lo tene un encuentro “Join the Movement be the Change” caminda nan lo duna informacionnan valioso na tur esnan presente, entre otro na e Millenialnan.
Durante e encuentro aki e publico lo tin oportunidad di intercambia di idea y pensamentonan innovativo cu tur e candidatonan aki. E actividad aki lo tuma lugar pa 8’or di anochi y esaki ta na Surfside Marina. Un y tur ta bon bini na e encuentro importante aki.


text:
“CITGO mes a indica cu nan lo kier bay for di Aruba 31 di Januari, pues nos ta den un siman hopi determinante pa wak si ta logra si of no”.
“Negociacionnan ta andando ainda pa wak si nos por haya e yabi di e refineria, pa nan no bay cu e yabi anto tene nos den corte pa hopi aña”.
Esaki segun Wever Croes, kende a sigui bisa cu ta importante pa yega na un areglo di terminacion cu CITGO pa e contrato, pa drenta e refineria mesora y drecha locual mester wordo drecha.
El a sigui bisa cu tin bastante equipo cu ta den hopi mal condicion, unda cu tin algun cu ta den cay den otro.
“E waf tambe a mustra señalnan di hopi mal condicion”.
“Mi no sa unda nos ta bay haya e placa, pero e placa mester bin pa haci e inversionnan necesario”.
“Pues ta hopi importante pa nos keda cla cu nan y e trahadornan ta bezig tambe”.
“Siman pasa tabata tin un hopi bon noticia, despues e cos a cambia cu no tabata full completamente corecto y awe tin reunionnan andando”.
Esaki segun e Prome Minister, kende a sigui bisa cu spera cu via e negociacionnan cu Mediador di Gobierno lo por yega na un solucion pronto.
“E mihor cos cu por pasa pa Aruba ta pa CITGO bay, pa nos por busca un otro operador pa eynan”.
“Mientrastanto RDA, cu ta e compania estatal, a cuminza prepara pa e momento cu CITGO bay y tin diferente opcion”.
“Si CITGO bay por ehempel dia 31 di Januari, nos tin cu percura pa prome di Februari mesora nos tin un equipo eynan pa sigui cu e trabaonan, no di e refineria, pero si di e terminal”, segun e mandatario, kende a sigui bisa cu motibo ta cu na Februari ta sperando un otro barco cu lo bin cu gasolin, fuel y HFO, pues e trabaonan tin cu continua.
Esey ta pa garantiza e suministro.
E Prome Minister tambe un biaha mas a enfatiza cu e noticia cu gasolin lo caba na Aruba ta un noticia falso.
“Ora cu e relacion di trabao di e trahadornan cu CITGO finaliza, lamentablemente nan no ta bay tin trabou, pero nos compromiso ta pa pronto nos haya un operador nobo cu ta bay tuma nan over tambe, pa nan no keda mucho tempo sin trabou”.
“Algun di nan lo wordo tuma den servicio pa e compania aki pa por garantiza cu e trabaonan na e waf continua, ora cu e barco yega na Februari”, segun Wever Croes.


text:
YU DI KORSOU INCHOMAR BALENTIEN (33) LIKIDA NA ULANDA
Inchomar Balentien a wordu asesina estilo likidashon na metrostation Kraaiennest na Amsterdam Zuidoost Bijlmer. E likidashon a tuma luga mas i menos mei anochi
Segun diferente testigu ku e vikitima a risibi varios impakto di bala, na yegada di polis nan a sera hinter e area asta a duna ordu ku e metrostation ta wordu ser te ora kaba ku investigashon. Un par di kilometer mas aleu a bin diskubri un vehikulo na kandela. No ta konosi ku e vehikulo ku a wordu pega na kandela tin konekshon ku e krimen aki investigashon so por bisa dedusi esaki.
Inchomar Balentien tabata e sospechoso prinsipal algu aña pasa den e likidashon di Gwentte Martha, kemen Inchomar Balentien no ta un deskonosi den e mundu kriminal di Ulanda
Na kuminsamnetu di e aña aki Balentien a ser pone den libertad pa falta di prueba den un kaso di asesinato ku a tuma luga na 2008 na Bijlmer. OM a pidi 10 aña di prizon pa e sospechoso. Na 2013 ela un atentado kontra di dje ku un arma automatiko, ta konosi pa outoridatnan ulandes ku e tabata hopi aktivo di mundu kriminal den trafikashon di arma i droga.


text: ORANJESTAD; Fin di siman pasa Minister Endy Croes a ricibi Sra. Sandra Brown na kantoor. Na e ocasion special aki mas cu claro a probecha di combersa na inicio riba e carera bunita y imprecionante di nos strea di baseball Xander Bogaerts. Sandra Brown sinembargo su bishita tabata uno hopi special acompaña pa Carolina Albertsz unda Sandra a entrega Minister di Enseñansa y Deporte un buki cu el a skirbi cual ta carga e nomber “Girlfriends Faithful”. Un buki hopi interesante unda sra. Brown ta conta parti di su propio bida unda ta acentua e importancia di famia. Sandra Brown a amplia riba e amor cu su mama a brind’e den temponan hopi duro y e amor ey ta e mesun amor cu e ta brinda su propio yiunan. Un otro capitulo hopi interesante te capitulo 4 riba pagina 37 bou e titulo “Secret” ta divulga un secreto personal. Lo percura pa e buki aki por yega scolnan como cu tin capitulo den dje cu lo prepara nos studiantenan cu experencia bunita y menos bunita cu Sandra Brown mes a pasa den dje momento e mes a bay studia. Pues un buki hopi interesante pa lesa. Un buki cu sigur tur Arubiano mester tin den nan coleccion. Minister Endy Croes a gradici Sandra Brown pa e buki special aki .


text:
Calabas/Kudawecha – Shonnan amante di domino caliber “world class”, e fin di siman aki, diasabra 25 di juni cuminsando pa 8’or di anochi, lo tin e sambombaso cu un y tur tabata spera pa basta luna caba! E revancha di siglo! E ora pa paga lomba porfin a yega! Si shonnan, e unico y mundialmente famoso Domino Square Garden un biaha mas lo ta scenario di otro encuentro espectacular den e arte di pega piedra!
E famoso Team SNOR, bou guia di e “beruchtedominoloog” Snor Perez, a pidi revancha contra e ekipo cu biaha pasa a laga Team SNOR pega bou e palo di mal ehempel aya na Highway 69 na Calabas! Pero, wanta …Snor a haya un sorpresa total ora cu su carta di revancha a bin bek cu stempel “adres onbekend”! E conocido y notorio Gibi Webb no a keda para keto tampoco y mientras tanto a muda su ekipo di “Team BOU PALO” pa awor “Team BOU DAK”, anto cu e apodo “KILLER DOMINO TEAM”! Cambio den real estate dus, nificando cu no ta “zomaar een Gibi” Snor lo bay topa e biaha aki! Biaha pasa Snor tabata dilanti te ora na ultimo momento Gibi a mustrele cu tanten solo no baha, careda di bina no ta caba! Den last lap, na un moda sensacional, Gibi a “come from behind” y caba cos cu score di 21-19!
Shonnan, diasabra awo 25 di juni, e candela di San Juanlo bay keda chikito! Si San Juan ta bin e ta bin of ta bay e ta bay, e unico y mundialmente famoso Domino Square Garden lo ta e scenario di un bataya estilo “un pa tera, un pa lama” diasabra awor 25 di juni, cuminsando pa 8 or di anochi!
“Un tal” Gibi lo por pone awa yobe bou dak? Snor lo tuma beslag ariba e dak y manda Gibi bou palo bek? Bin diasabra awor n’e unico Domino Square Garden na mundo y haya sa pa bo mes! Manera di custumber, entrada ta completamente gratis y na halftime e famoso snacknan procedente di “verre oosten” lo lora completamente por nada! Yega shonnan, pasobra un tabla lo bula diasabra awo 25 di juni cuminsando pa 8’or di anochi!


text: Diabierna merdia a drenta informe di un accidente na Sabana Berde, mesora a dirigi un patruya na e sitio. Na yegada di e patruya a bin compronde cu aki ta trata di un dama taxista hibando turista pa airport a slip perde control plas di awa riba e caminda muha y a bay subi un baranca y dal den un mata. Afortunadamente ningun hende a resulta herida, como cu e turistanan mester ta na airport pa nan viaha un otro taxi a pasa recoge nan y hiba nan na airport ya cu e taxi mes a keda pega riba baranca y no por a sigui move.


text:
Partido POR lo entrega keho na husticia riba politiconan cu a cumpra voto
Dialuna mainta durante prome rueda di prensa di partido POR despues di eleccion, lider di e partido Otmar Oduber a anuncia entre otro cu...
āSocial media tin su efecto grandi y inmediato riba percepcion di votadoā
Esaki ta e di seis biaha cu e politico, Marisol Lopez-Tromp, ta participa den eleccion. E biaha aki e ta e candidato number 3...
POR a hiba un campaƱa informativo y educativo basa riba contenido
Lider di POR, Otmar Oduber a mira un clausura di campaƱa fructifero den cuadro di eleccion di diabierna awor. Un campaƱa pa consolida nan...
āAwe Dowers su number ta hungaā
Dowers ta reta y nos ta cumpli. PAXI di Patrick Paskel y Xiomara a cobra 1.3 miyon extra na marketing! Siman pasa nos por...
Pueblo votado ningun momento so a duna mandato pa MEP y AVP traha hunto
Relaciona cu e resultado di e eleccion di 22 di September, y despues di e reunionnan di gobernador cu tur partido politico y gremionan...
‘Aruba awor tin un bon nomber internacionalmente’
Lider di AVP Mike Eman ta haya cu e trabou cu ta wordo haci internacionalmente pa pone Aruba riba mapa, pa habri portanan cu...
‘Premier Wever Croes cu cartera di refineria pa fiesta di compinchi por cuminsa’
"Cu hopi asombro mi persona a tuma nota cu Prome Ministro Wever Croes a tuma e encargo pa bay asumi responsabilidad di refineria mientras...
Arthur Vallejo no a huramenta pero el a bira e di nuebe minister
Un biaha mas e lider di fraccion di oposicion di AVP, Marlon Sneek a critica e echo cu e tres partidonan (MEP-POR-RED) cu a...
āTin politico cu ta bebe lechi y lubida di cua baca nan a chikāeā
Den e actual campaƱa electoral tin politiconan di oposicion cu ta sigui inventa cosnan pa trata di convence pueblo votado, cu nan no mester...
Melvin: ‘Eleccion a pasa y tanto candela di dump y atraconan a baha den...
Den luna di Augustus y September di e aƱa aki, tur hende por corda con practicamente tur atardi, tin huma preto ta Sali for...


text:
Dos detenshon relashoná ku kaso di atrako.
KOMUNIKADO DI PRENSA 329 / 2021
25 sèptèmber 2021
Dos detenshon relashoná ku kaso di atrako.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku investigashon den e kaso di atrako ku dia 8 di sèptèmber último a tuma
lugá riba un minimarket riba Kaminda Hensley Meulens, polis a hasi dos detenshon.
Djasabra 25 di sèptèmber 2021 alrededor di 11.25’or, personal di Tim di Atrako den
koperashon ku Tim di Aresto, a tene entrada hudisial na un adrès na Zuid Popo i einan a
detené e hòmbernan sospechoso:
N.J.G. di 16 aña di edat;
D.H.Ph. di 26 aña di edat, ámbos nase na Kòrsou.
Durante di entrada hudisial na e mesun adrès a konfiská vários artíkulo ku ta di importansia
pa e investigashon.
Alrededor di 11.55’or a detené na e kas na Zuid Popo ei, e hòmber sospechoso S.R.R.W di
31 aña di edat nase na Afrika pa violashon di lei di opio.
A presentá e trio dilanti di un fiskal ouksiliar ku a ordená su enkarselamentu pendiente di
mas investigashon.


text:
…5% mas turista di estadia…
WILLEMSTAD – 30 di aprel 2018 – Turismo a produsí un impakto direkto di 86 mion florin pa nos ekonomia lokal na luna di mart 2018. Aña pasá e mesun luna, industria di turismo a generá 78 mion florin. Esaki ta un subida di 11% riba e impakto direkto ku turismo tin riba nos ekonomia lokal. 53% di e impakto direkto total ta wòrdu generá for di bishitantenan prosedente di Europa. Turistanan for di Europa ta responsabel pa 46 mion florin. Nort Amérika, Sur Amérika i otro regionnan a generá respektivamente 25, 11 i 5 mion florin.
E kantidat total di turista di estadia na luna di mart ta positivo registrando un kresementu di 5%. Un total di 36.241 turista di estadia a keda risibí na mart e aña aki, aña pasá e kantidat registrá tabata 34.550. Kòrsou a risibí un total di 13.708 turista di estadia for di Hulanda na luna di mart 2018 kual ta un subida di 3% kompará ku mart 2017. Hulanda ta kontinuá komo e merkado prinsipal; 38% di e total di turista risibí ta prosedente for di e pais aki. E di dos pais den region di Europa for di kual nos ta risibí mas turista ta Alemania. E aña aki sin niun servisio direkto for di Alemania un total di 2.534 aleman a bishitá nos pais. Esaki ta un oumento di 9%. E kresementu den kantidat di turista di estadia no opstante no tin konekshon aéreo direkto ta pa motibu ku Pasku di Resurekshon e aña aki a kai na mart i aña pasá na luna di aprel. Total region di Europa a krese ku 8% na mart 2018. Un total di 19.119 turista di estadia a keda risibí.
CTB a registrá un total di 9.635 turista for di Nort Amérika na mart 2018. Ku e resultado aki Nort Amérika ta e di dos kontribuidó den kantidat di turista di estadia. For di Canada un total di 3.272 turista di estadia a keda registrá. For di Estádos Unídos un kresementu di 5% a keda registrá na mart 2018. Total 6.363 turista di estadia a keda risibí. Aña pasá e kantidat di turista ku a bishitá nos for di Estádos Unídos tabata 6.067.
Tur dos merkado di enfoke den Sur Amérika a presta bon na luna di mart registrando sifranan dòbel di kresementu. For di Colombia un oumento di 52% a keda registrá ku un total di 1.387 turista di estadia. E kresementu den turista di estadia ta komo resultado di e akshonnan di merkadeo kombiná ku dianan di vakashon den kuadro di Pasku di Resurekshon. Tráfiko for di Brazil a registrá kresementu di 24% na mart 2018. Total nos a risibí 697 brasilero.
For di region Karibe por mira un kresementu di 10% den kantidat di turista di estadia. Un total di 1.875 turista a keda risibí for di Karibe na mart 2018. For di pais bisiña Aruba, un kresementu di 48% a keda registrá. Un total di 1.101 arubiano a biaha pa Kòrsou na mart. Mayoria a yega e dianan promé ku Pasku di Resurekshon i tambe BlueSeas Festival.


text:
Diaranson anochi Minister di Turismo Sr. Dangui Oduber tabata tin e placer y honor di por a duna reconocimento na 85 empleado di Divi Resort. Esaki a sosode conhuntamente cu Director General di Divi & Tamarijn Sr. Marin Bijl. E tabata un anochi hopi ameno cu a tuma lugar den e ballroom di Alhambra. E trahadornan aki a cumpli nan aniversario den e tercer y cuatro cuartal di aña 2021 pero debi na e situacion di COVID e reconocimento a cay un poco atrasa.
E 85 empleadonan aki ta traha den diferente area y diferente resort di Divi.
31 empleado a cumpli 5 aña di aniversario
27 empleado a cumpli 10 aña di aniversario
12 empleado a cumpli 15 aña di aniversario
3 empleado a cumpli 20 aña di aniversario
5 empleado a cumpli 25 aña di aniversario
6 empleado a cumpli 35 aña di aniversario
1 empleado a cumpli 40 aña di aniversario
Divi Resort a habri su porta na Aruba den aña 1969 bou di e nomber Divi Aruba y awe tin 5 resort di Divi na Aruba. Hopi importante pa bisa ta cu 3 di e 5 resort nan aki ta di Timeshare. A keda demostra cu propietarionan di Timeshare ta cu Aruba den bon y den malo.
1. Divi Dutch Village Resort
2. Divi Aruba Phoenix Beach Resort
3. Divi Village Golf and Beach Resort
4. Divi Aruba All Inclusive Resort
5. Divi Tamarijn All inclusive Resort
Minister Dangui Oduber ta manda palabranan di felicitacion y aprecio na tur e empleadonan di Divi Resort. Cada un di bosonan ta contrubui grandemente cu e sector turistico, brindando servicionan di calidad na nos bishitantenan. Minister Oduber ta bay sigui brinda e tipo di reconocimentonan aki na nos embahadornan turistico, paso nan ta e weso di lomba di e industria importante aki.
Turismo ta nos unico pilar economico y ta e driver di nos economia.


text:
Un di e noticianan cu keto bay no a conoce un final riba dje, ta e asunto conoci den boca di pueblo como Patruya 37. Caso ainda cu polis ta na cas, despues hues a dicidi cu no tin motibo pa un castigo manera esun cu mando policial a pone riba e agentenan policial cu tabata riba patruya e momento ey.
Tin di compronde cu un di e polisnan a bay traha bek. Pero mientras tanto tin un otro cu ainda no a wordo permiti pa bay traha y ni a wordo yama.
Edwin Duijneveld legalmente ta representa Efa Maduro. E agente cu ainda no a wordo yama pa bin traha. Mientras cu e otro si ta trahando caba.
Nan a bay corte caba, pero despues a bolbe cuminsa un otro caso. Duijneveld a comenta cu siman pasa nan tabata na mesa berde pa e prome negacion di entrada. Hues a tuma decision cu esey no tin validez. E ta inhusto.
Mientras tanto prome cu e decision di hues a sali, a bin un extension di esey. Manera decision di hues a sali, a pensa cu logicamente e lo wordo yama pa traha. Nada di esey a pasa, asina ta cu a wordo forsa pa bay corte atrobe, contra e extension e momento ey. Diabierna prome cu e caso lo a tuma luga, cual tabata siman pasa dialuna, esun cu tabata riba patruya cun’e, a wordo yama bek pa trabao.
Esey a compronde, pero Maduro no a wordo yama. Dialuna a bay corte y berdad e representante di gobierno no tabata tin mucho cos di bisa. Hues a haya un tiki straño tambe cu con ta posibel cu un biaha mas nan ta su dilanti, mientras cu tin un decision riba e decision di nenga Maduro entrada di trabao.
Corte a laga sa caba cu e decision ey no tin validez legal, y ta puntra con ta laga un hende na cas mientras tin un decision tuma. E extension ta di un decision unda cu hues a bisa caba cu e no ta legal, no tin validez, ta inhusto.
Awo ta warda e sentencia den esey atrobe. Ta di lamenta cu hustamente cu un organo di husticia aparentemente no tin ningun respet pa decision di hues. Aworaki a compronde pa e siman aki cu lo tin un “dienstmededeling” cu e lo ta bek na trabao, cu te awe ta na cas. No a yam’e na ningun momento. No a entreg’e su badge y arma reglamentario. No sa ki wega of ki problema mando policial tin cu Efa Maduro.
Un cos ta sigur, aki tin un falta enorme di respet pa decisionnan di hues pa nos sistema legal, cu nan supuestamente mester mantene orden den dje.


text:
Diabierna atardi miembronan di Parlamento di Aruba a ricibi un pakete grandi di medida cu mester compaña Prespuesto 2020 di Gabinete Wever-Croes. Ta trata di 8 medida di sea aumento di impuesto of impuesto nobo y alocacion di fondonan den Presupuesto 2020 cu ta bay kita di presupuesto di promocion di turismo di ATA y di companianan di utilidad. Aparte di e pakete di medida tin presupuesta entrada di 15 miyon cu ta spera di licencia pa plantacion di Marihuana/Cannabis na Aruba.
E racha di medidanan nobo di Gabinete Wever Croes ta encera:
- Introduccion di un BBO adicional di 6% como tasa di importacion; Esaki lo mester trece den caha di gobierno 35 miyon florin;
- Aumento di Deviezenprovisie cu 50%; Esaki lo mester trece den caha di gobierno 25 miyon florin;
- Kita e tarifa special di impuesto di ganashi (IPC) di Hotelnan; Esaki lo mester trece 15 miyon florin extra den caha di gobierno;
- Kita 35 miyon florin for di Fondo di Promocion di Aruba Tourism Authority (ATA);
- Kita areglo di pensioen interno den empresanan; Esaki lo mester trece den caha di gobierno 15 miyon florin;
- Kita un parti substancial di e derecho di descuento di impuesto riba mantencion di edificionan particular; Esaki lo mester trece den caha di gobierno 10 miyon florin;
- Forsa companianan di utilidad pa cumpra e terenonan cu nan ta estableci riba dje den eigendom; Esaki lo mester trece aden 17 miyon florin;
- Tambe ta conta riba 15 miyon florin cu otorgamento di licensia pa planta Cannabis/Marihuana na Aruba;
Raad van Advies den su conseho riba e pakete di medidanan aki ta duna un opinion hopi skerpi contra di introduccion di e medidadanan aki. Den su conseho, Raad van Advies ta bisa cu e consecuencianan di e medidanan nobo ta aki devastador pa economia di Aruba y pa poder di compra di Pueblo.
Tambe Raad van Advies ta mustra Gabinete Wever Croes den su conseho cu e medidanan aki ningun momento ta un “reforma fiscal” pero un “opeenstapeling” di impuestonan nobo. Raad van Advies ta bay ampliamente den e ramficacionnan negativo di cada un di e medidadanan.
Raad van Advies a termina su conseho na Gabinete Wever Croes cu un posicion fuerte consehando gobierno pa no presenta e cambionan aki di impuesto na Parlamento, pasobra nan implicacionan pa Aruba lo ta hopi negativo.


text:
“Tempo Softball Champion” ta bai ta e kampionato tur afo
“Tempo Softball Champion” ta bai ta e kampionato tur afo
Dianan 9, 10,11 i 12 di mei proksimo den Jossy Boekhoudt Ballpark Tempo ta bai organisá un tremendo “Tempo Softball Championship”.
Den e kampionato aki tantu team komersial i profeshonal ta bai kompetí ku otro pa wak ken ta bai bira kampion. E kontienda di team ta konsisti di 6 team komersial, 4 team profeshonal Femenino i 8 team profeshonal maskulino. E kampionato aki ta bai ta diferente, espektakular i alabes ku e meta pa engrandesé di un manera otro e deporte di momentu ku ta “Softball”. E kampionnan di e kampionato aki lo risibí diferente premio ku ta yuda kontribuí pa asina nan team por ta aún mas ekipá ku e materialnan nesesario.
“Tempo Softball Championship” ta un inisiativa di Tempo konhutamente ku nos patrosinadornan ku ta Fun Miles i Chippie pa asina di nos banda nos komo kompanianan tambe duna honor na nos deportistanan i alabes pa e pueblo sostené nan team faborito aun mas tantu den un esfera ku hopi entretenimientu. Pa kada dia tin un agrupashon musikal ku ta bai entretene e publiko den nan Fenty Music, FMK, Timon Krioyo i ESO.
Durante e dianan ta bai tin diferente aktividatnan pa mucha partisipa i gana, “Booth” di informashon i servisio di nos patrosinadornan ku ta Fun Miles i Chippie i alabes tin un “Shot Bar” tremendo. E kampionato ta bai ta difirente for di loke nos konosé. Fun Miles ta otorga na kada hugador ku dal un “Homerun” 250 Fun Miles i tambe durante e “Homerun Derby” e publiko por partisipa pa asina tambe gana e 250 Fun Miles. Ta bai tin 3 mascota ku ta bai entretene tur hende presente. Un invitashon kordial tambe ta bai na pueblo di Boneiru kompletu pa presensia e seremonia ofisial dia 12 di mei 7or anochi ku un tremendo show i tambe na momentu ku ta duna rekonosementu na ken e “Tempo Softball Championship” ta dedika na dje ku ta Sra, Lenny Janga i Sra. Marionela Josefia.
E ganashi di e aktividat Tempo ta bai duna bek na komunidat deportivo i alabes instasianan ku a wordu selekshona pa otrorga esakinan.
Pues nos ta invita pueblo di Boneiru pa presensia e tremendo kampionato di Softaball titula “:Tempo Softball Championship”.


text:
Diadomingo den careda di 2 or marduga un grupo grandi di Polisnan di caya y Mobiele Eenheid a rondona e parkeer plaats di certified unda tabata tin un grupo grandi di brommer y auto aglomeracion grandi di hende, y tabata tin fever y mucho mas. Esaki a keda haci debi cu a para tur actividadnan den aire liber relaciona cu e crisis di coronavirus, pero tabata tin basta hende mes. A controla tur vehiculo wak si nan documento ta na ordo. Basta brommer a keda tuma den beslag, y un harley tambe di exterior a keda tuma den beslag y a detene e motociclista pa core pa Polis.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Kralendijk – Boneiru a traha su lista ku nivel di riesgo pa diferente pais. E isla ta distinguí 4 nivel di riesgo: masha abou, abou, haltu, masha haltu. E nivelnan di riesgo i e kondishonnan pa biaha pa biaheronan di e paisnan, ta drenta na vigor djasabra 17 di yüli 2021.
Biaheronan ku ta bini na e isla mester tene kuenta ku rònt mundu situashon di COVID-19 por kambia lihé. Ke men ku e nivel di riesgo di un pais por kambia lihé tambe.
Riesgo masha abou
E paisnan ku riesgo masha abou ta: Saba, Sint Eustatius.
Riesgo abou
E paisnan ku riesgo abou ta: Alemania, Australia, Austria, Bulgaria, China, Finlandia, Fransia esta Corsica so, Gresia, Hapon, Hungria, Irlanda, Islandia, Italia, Kroasia, Liechtenstein, Luxemburg, Malta, Nueva Zelandia, Noruega, Polonia, Repúblika Cheka, Rumania, Ruanda, San Marino, Singapur, Siudat Vatikano, Slovakia, Tailandia, Surkorea, Suisa.
Riesgo haltu
E paisnan ku riesgo haltu ta: Cyprus, Estados Unidos, Fransia, sin Corsica, Hulanda (te ku 18 di yüli 2021), Portugal, Spaña.
Riesgo masha haltu
E paisnan ku riesgo masha haltu ta: Argentina, Bangladesh, Bolivia, Brazil, Chile, Colombia, Costa Rica, Ecuador, Guyana, Guyana Franses, Hulanda (entrante 19 di yüli 2021), India, Kuweit, Maldivas, Mongolia, Myanmar, Namibia, Nepal, Oman, Pakistan, Panamá, Paraguay, Perú, Reino Uní, República Dominicana, Seychelles, Suráfrika, Sürnam, Uruguay, Venezuela.
Ta konsiderá paisnan ku no ta menshoná den un di e kuater nivelnan di riesgo aki riba, komo pais di riesgo haltu. Pa último notisia tokante e kondishonnan pa biaha pa Boneiru i nivel di riesgo di paisnan: www.boneirukrisis.com/biaha


text:
Kralendijk- E sifranan di Covid ta sigui baha na Boneiru. Aparte di e kantidat total di infekshon ‘aktivo’ den e último dianan por kumins nota awor si e ku e porsentahe di hende ku ta tèst positivo di esnan ku ta bai tèst tambe ta bahando.
Si promé kada bes 40 – 50% di e tèstnan a sali positivo, awor aki esaki ta kai mas den kareda di 25 pa 30%. Esaki ta hopi importante.
Djabièrnè 9 di aprel 2021 tin 148 kaso aktivo di Covid-19 na Boneiru. Di e 41 resultadonan di tèst ku a drenta,10 a resultá di ta positivo. 50 persona a rekuperá di Covid-19. En total tin 21 persona den hospital. Tin 15 persona hospitalisá na Boneiru, 5 ta haña kuido intensivo.
Tin 1 persona den hospital na Aruba i 5 persona den hospital na Colombia.


text:
Stories By Press
-
AVB/ 3 weeks ago
AVB Meet & Greet
Ayera anochi den Allegra Bistro situa den Courtyard by Marriott Aruba Resort a tuma luga e prome “Meet & Greet” di...
-
AVB/ 4 weeks ago
AVB ta consistente ora di tuma decision?
Nos a haya hopi reacion over kiko alfinal ta bai pasa cu e weganan despues di e blackout cu a tuma...
-
AVB/ 10 months ago
Awe AVB ta celebra 90 aña di existencia
Arubaanse Voetbal Bond (AVB) awe diasabra 29 di januari 2022 ta celebra nobenta aña di existencia. Tabata nuebe decada pasa cu...
-
RCA ta gana La Fama 1 – 0 pa un three-peat di Copa Betico Croes
Diamars bou di un interes grandisimo, RCA y La Fama a enfrenta otro den e gran final di Copa Croes 2022....
-
AVB lo celebra nan di 90anja aniversario cu un All Star Game
Dia 29 di Januari proximo, e federacion di futbol, AVB lo cumpli 90 anja. Y mas cu claro mester celebra e...
-
SC United ta gana Rooi Afo pa penalty y ta avansa den Copa Betico Croes 2022
Cayman nan di Rooi Afo no a logra un otro sorpresa den Copa Betico Croes y ta perde pa medio di...
-
Sporting ta elimina Caravel pa medio di penalty
Diasabra anochi e prome sorpresa a cay den e Copa Betico Croes 2022 ora cu Sporting ta elimina Caravel. Un wega...
-
Atletico Santa Fe ta sigui pa e proximo buelta den e Copa Betico 2022
Diabierna anochi den stadion Guillermo Trinidad a tuma lugar un solo wega valido pa e Copa Betico 2022 unda e debutante...
-
Pumanan di Britannia ta sigui despues di a elimina Caiquetio
Copa Betico Croes 2022 a inicia den stadion di Frans Figaroa na Noord unda dos ekiponan bisina di bario Caiquetio y...
-
AVB/ 12 months ago
Loting pa e Copa Betico Croes 2022 ta conoci
Dialuna anochi, na e Technical Center di Arubaanse Voetbalbond, AVB a hasi e loting pa loke ta e Copa Betico Croes...


text:
Den cuadro di e declaracion di Minister Rocco Tjon den parlamento relaciona cu e relacion entre Vereniging Rijscholen Aruba (VRA) y Cuerpo Policial Aruba. Thomas Ruiz ta secretario di e asociacion, parce cu Tjon a comenta den parlamento cu debi na e kiebro di relacion entre VRA y KPA, Tjon a hay’e ta lanta un otro comision pa regla e parti organisatorio di e departamento di rijbewijs di KPA, esta Bureau Examen Rijbewijs (BER).
VRA a lanta na 2019 cu meta pa uni tur ‘rijschool’ na Aruba bou un solo organisacion y pa salvaguardia e derechonan di nan miembro y cliente. Na final e meta ta pa; drecha e sistema di rijbewijs na Aruba.
Bou maneho di mr. Andin Bikker VRA a duna varios conseho e tempo ey riba e maneho di rijbewijs. Tambe a duna varios conseho con pa mehora asuntonan den e departamento menciona. Na banda di duna conseho, semper a vocifera nan preocupacionnan tambe. E tempo ey Rocco Tjon tabata parlamentario. E tabata na altura di tur conseho y hasta tabata apoya nan. Desde cu el a bira minister, tur cos a cambia. A mira un persona completamente diferente.
VRA ta aclaria cu e no tin problema cu Cuerpo Policial, ta mas bien un conflicto entre e chef na BER, pa cual Tjon ta na altura pero ta opta pa bruha storia y haci comosifuera cu VRA tin problema cu henter e cuerpo. E dicho chef tabata na altura di varios cos cu a bay robes pero ningun dia Bikker ni Tjon a atende cu ne.


text: Kampaña pa elekshon 2023 a kuminsá kayentekue palabra mágikoSèksi. E palabra ta tremendo i ta trese diskushon pro i kontra. E ta fit den kultura di hóbennan.MPB su wowo di kariño ta balia pa e votadónanentre 16 i 29 aña ku e slogan Turismo ta sèksi. E punto ta ku den periodo di adolesensia.(16-25 aña) e hóben ke ta impreshonante, atraktivo, sensual, independiente,distinto i tòf den su estilo di biba. Ta dòrná ku tatuahe, ta usa tablet, telefon i oloshi smart. Ta riba èp, Instagram, Snapchat, Tiktok i Twitter. Tin paña, sapatu, brel, kadena i outo blits. Ta bebe bebida di energia, skucha músika moderno basá riba seksualidat. E hóben no ta mashá interesá den kultura, folklor, pasado, kòmbèk, weganan polítiko i mas di e kosnan antikuá ei.MPB ku tin konsehal, hefe di TCB i diputadonan nèchi, bunita, atraktivo, sensual, impreshonante, sèksi i eksitanteta usa idioma pa mustra ku su pensamentu, ekspreshon i e mundu di hóbennan boneriano ta kuadra ku otro. Ta hasi propaganda pa hóbennan bai traha den turismo, ta bini un proyekto piloto pa supsidio pa esnan ku ta hür serka un partikulir. Un banko ke pa hóbennankumpra un kas, FCB ta bai traha un edifisio pa 12 hóben biba bou di guia.No lubidá ku direktor di FCB ta afiliá na MPB i ta sostené diputado Nina, a ménos ku e nenga.E palabra sèksi ta kuadra den e proyektonan aki.UPB ioposishon tin ku komprondé ku dunamentu di tereno na último ora, drecha kaya i fasilidatnan deportivo òf tene disertashon largu i hasi bòshi pregunta den Konseho Insular sigur ta importante pero no ta nada sèksi. Kiko nos na Bonaire ke, un komunidat progresivo dinámiko i sèksi òf unu konservativo státiko chapo.


text:
Sentro Hubentut i Famia (ShiF) ta organisá anualmente Siman di Edukashon. E aña aki e tema ta Man den MAN (hand in hand) ku ta simbolisá e importansia di traha den koperashon pa por logra un meta komun.
Shif huntu ku Plataforma di Bario Amboina a traha un programa pa e siman di Edukashon ku ta di 14 pa 18 di òktober.
E intenshon ta pa konhuntamente ku habitantenan di bario, plataforma Amboina , IWA, i ku sosten di Shif (Sentro Hubentud i Famia) yuda krea union den e bario den e forma ku ta sirbi e bario di Ambiona mihó.
Den e siman di Edukashon lo tin durante tres dia aktividatnan kompletamente grátis. Dos dia lo tin charla di kua e habitantenan mes a skohe e tópikonan ku ta “ Ta Mayor” i “Mama soltero”.
E di tres aktividat lo ta un tremendo show di talento bou di hóbennan, titulá “Ambiona tin talento”
E programa:
Djaweps 17 di òktober charla “ MAMA SOLTERA” na Sentro di bario Amboina di 19.00 pa 20.30’or
Djabièrnè 18 di òktober Show: AMBOINA TIN TALENTO ! na sentro di bario di 18.00 pa 20.00’or
Na promé lugá Shif ta invitá e habitantenan di Ambiona, Prensa , instansianan i pueblo Boneriano pa akudí na e diferente aktividatnan i mira tur lokual e bario di Amboina tin aden.
Dor di pone man den man ku e intenshon pa koperá esaki lo trese ku ne, resultadonan positivo i alabes lo krea un ambiente plasentero riba e isla di Boneiru.
Un felis siman di Edukashon!
Pa kualke pregunta i/òf informashon por akudí libremente na Shif of por bèl na telefòn 715-7200 puntra pa Mientje Nicolaas.


text:
Club de Gimnasia y Esgrima La Plata
Club de Gimnasia y Esgrima La Plata (abrevia Gimnasia La Plata) ta e club mas grandi di futbol di La Plata,(Argentina). Su actividad principal ta futbol masculino den prome division di Argentina. Fundá oficialmente dia 3 di juni 1887 e club ta esun mas bieu y ainda activo cu participacion den e competencia Argentino. Nan ta considera nan mes e club mas bieu di Sur Amérika, aunke otro clubnan manera Lima Cricket & Football Club a wordo lanta mas prome.
Algun (ex-)futbolista di Gimnasia La Plata:
Algun (ex-)futbolista di Real Madrid:
Link externo[editá | editá fuente]
- Sitio web oficial del club
- Tabla histórica del club en RSSSF
- Campeones de la Primera División del Fútbol Argentino
- Campeones de la Segunda División del Fútbol Argentino
- Directorio web de Dmoz.org sobre Gimnasia y Esgrima La Plata


text:
Ariba diaranson 18 maart 2020, Comision Ruta bou auspicio di Aruba Wieler Bond lo ta organisando un competencia pa tur e amantenan di roadbike.
E competencia lo cuminsa y caba na Sero Colarado. E competencia aki ta e traditional careda di ciclismo di Ruta di dia Nacional 18 di maart.Lo tin categoria mayor y menor participando ariba e dia aki.
Careda ta cuminsa 6or y mey di mainta na Sero colorado y desde cuarto pa seis di mainta ciclistanan lo mester pasa registra na e mesa di registracion, pa asina start e careda segun e orario stipula.Lo tin varios ciclista den diferente categoria cu lo bataya contra otro ariba e ruta.Categorianan menor lo competi ariba e ruta chikito den area di Sero Colorado, Colony.
Pa cu e categoria mayor nos tin cu menciona cu e ruta lo ta uno desafiante pa e coredornan den categorianan manera Elite, Junior, Master y Women open. Nos ta invita tur ciclista pa pasa inscribi na Tribike, Tech Shack y tambe ariba e anochi di inscripcion, diasabra 14 di maart entre 6:30pm – 9:00 pm na YMCA Dakota & YMCA San Nicolas.
Alavez nos ta manda un cordial invitacion pa comunidad di Aruba pa bin apoya nos ciclistanan y presencia un careda desafiante yena di adrenalina. Por ultimo nos ta informa cu seguridad di nos ciclistanan y voluntarionan ta na prome lugar y den conexion cu esaki nos ta pidi cooperacion di tur automobilista pa tene cuenta cu e ciclistanan y voluntarionan cu lo ta ariba e ruta di Colony, San Nicolas, St Cruz, Macuarima, Cobalodo, Piedra Plat, Bloemond, Jaburibari, Calabas, Kudawecha y Arashi.


text:
E meta di nos forum ta pa pueblo pariba di brug por haya un bista real con serio y comprometi nos politiconan ta pa cu e tema di San Nicolas y Pariba di Brug riba e tereno di desaroyo Social, Economico, y Financiero y kiko nan ta ofrece pa desaroya esaki.
Pa basta aña partido ta bin pariba y somenta y a jega e momento pa wak en berdad ta ken tin e mihor plan.Nos forum lo tuma lugar Diamars di 8 di Jini2021 di 7:00 pm pa 9:30 pm na EPB San Nicolas. E Forum aki no ta un debate si no un opportunidad pa cada partido ofrece atrobe un plan realistico cu lo trece e desaroyo y alivio asina neccesario pa cada ciudadano pariba di brug.
Directiva di SNBA a prepara 6 pregunta cu ta toca Pariba di Brug y San Nicolas directamente y nos isla generalmente. E evento aki lo wordo transmiti “Live-en-Bibo” na Tele Aruba y streaming riba rednan social. Cada partido lo haya 2 minuut pa contesta y no lo tin opportunidad pa reacciona.
Na final nos lo tin e closing statement di cadca partido.Despues di e forum e contestanan lo wordo compila y poni riba rednan social y ripiti na nos planta televisora local pa asisti pueblo di San Nicolas y Pariba di Brug cu nan decision di voto.
Nos ta spera di por conta cu presencia di tur partido participando den e eleccion proximo y cu por confirma mas pronto posibel.Miembronan di prensa lo tin e opportunidad pa intrevista e candidatonan despues di e transmission.


text:
ORANJESTAD,Aruba
Durante conferencia di prensa di Fraccion di POR, parlamentario Alan Howell a duna di conoce cu e proceso pa introduci un ‘wetboek van strafvordering’ nobo ta andando. Esaki por wordo considera e base di husticia, e cuminda di Cuerpo Policial. Ta trata aki di e buki cu ta regla e procedura cu mester encamina na momento cu ta cuminsa investiga un sospechoso, un caso, ora ta detene un persona cual ta su derechonan, y con e diferente fasenan ta hinca den otro por ehempel ora tin investigacion, detencion, etc.
Howell ta bisa cu ta hopi interesante pa mira e cambionan cu ta biniendo y e cantidad grandi di articulo cu a cambia, cu ta mas di 600. Mirando esaki, e parlamentario a haci un peticion na Minister di Husticia pa por fabor duna informacion di con ta bay haci cu e introduccion di tur e cambionan aki y cu ta cambionan grandi. E ta considera cu ta importante pa bin cu un tipo di bijscholing pa tur polis, educador na scol di polis, e subfiscalnan y tur otro persona cu ta traha den husticia prome cu e cambionan drenta na vigor.
Na mes momento e ta indica cu e cambionan den e articulonan den e ‘wetboek van strafvordering’ lo facilita e personal den ramo hudicial pa nan por haci nan trabou na un miho forma. E lo keda pendiente pa e ley aki wordo trata mas pronto cu ta posibel den Parlamento.
Finalisando Alan Howell ta manda palabranan di pabien pa tur esnan cu a yuda pa trece e cambionan y tambe na Minister di Husticia cu a acelera e proceso aki, cual ta hopi importante pa sigui combati criminalidad na Aruba.


text:
Diamars mainta plataforma politico Pueblo Orguyoso y Respeta (POR) a tene un encuentro cu prensa unda cu a lansa e plan di gobernacion di e partido pa e proximo gobernacion. E documento ‘Vision 17 -21 Hunto Nos Por’ ta un programa cu a sali for di curason di e pueblo Arubano. Na e ocasion casi tur candidato tabata presente y prensa a haya e oportunidad pa haci pregunta y ricibi contesta riba diferente topico cu ta bin bek den e plan di gobernacion.
Mas o menos 5 luna pasa, candidatonan cu tabata forma parti di POR caba a cuminsa reuni cu un gran cantidad di instancianan aki na Aruba y for di esey a sali un plan di accion cu tabata un inciativa y algo inovador akinan na Aruba. E plan aki a wordo haci publico por medio di e pagina di Facebook di Por E Forsa Nobo y tambe por a wordo downloaded via POR su website. Comunidad por a reacciona y duna su input riba e diferente topiconan cu a wordo identifica na momento cu a reuni cu diferente instancianan aki na Aruba. Despues di esaki a tuma luga un proceso interno den partido, hunto cu e mas di 220 comentarionan cu a ricibi pa loke ta e Plan di Accion y miles di download cu a tuma luga. Finalmente a yega na un programa di partido caminda cu 2 siman pasa den un conseho di partido, a aproba e programa cu a wordo presenta na comunidad di Aruba, lider di POR Otmar Oduber a splica.
E compromiso di POR ta cu pueblo di Aruba ta: kibra e tradicion di politica anticua cu por wordo mira den e plan di gobernacion. POR ta para pa balornan humano cu semper mester prevalece, riba tur ideologia. E Forsa nobo tey y ta acepta mas promesanan bashi, pueblo ta cansa. Balornan di e partido ta funda riba: Progresividad, pragmatismo y tur esaki cu integridad y un sentido comunitario y participativo grandi. Obhetivo final ta e transformacion di nos Pais den un miho Aruba. E programa ta e resultado di a scucha y compronde loke pueblo ta desea.


text:
ORANJESTAD, Aruba - 18 augustus 2020
Ayera 17 di augustus tawata net 2 siman pasa cu Aruba a keda confronta cu e brote cu a inicia den Hotzone.
Na inicio di e brote aki esnan mas afecta a varia entre edadnan di 25 pa 44 aña. Debi na e edad hoben di e grupo aki, poco ta esnan cu a bira hopi malo y a keda interna den hospital.
Awor despues di 2 siman, manera a ser anticipa, e virus a wordo hiba cas cerca mama, tata, wela y otronan den cas. Den e dianan cu a pasa mayoria di esnan cu ta presentando sintoma ta di edad mas halto cu e consecuencia cu e grupo aki si por bira hopi malo y keda interna den hospital.
Den e simannan cu ta sigui, Aruba lo bay tuma nota di mas casonan di ingreso den hospital y no ta descarta cu lamentablemente nos por bay registra casonan di fayecimento, apesar di tur e esfuersonan haci.
Pa por sigui indentifica trempan esnan positivo y isolanan, lo continua cu e maneho actual di test mas hopi posibel tur esnan cu tin sintoma. Esnan cu ta biba bou di e mesun dak cu un caso positivo tin cu bay den cuarentena obligatorio pa 7 dia despues di 7 dia ta recomenda pa e persona keda 7 dia mas door di tuma vakantie of yega na areglo cu doño di trabou, pa por completa 14. Esaki ta e maneho pa trata na evita cu e virus ta sigui plama riba nos isla sin cu nos profesionalnan tin bista riba e transmision.
Ta importante pa e persona positivo y su famia haci tur posibel pa trata na evita e transmision den cas, esaki door di sigui tur instruccion di higiena y uzo di mondmasker - tapa boca regularmente.
Un familiar den cas ta haya e prome 7 dianan di cuarentena obligatorio pa vigila si e ta desaroya sintoma, si sintoma aparece e familiar mester tuma contacto cu su dokter di cas pa por test pa Covid-19. Despues di e prome 7 dianan ta sigui recomenda pa keda den quarentena boluntario y sigui monitor pa sintoma. Di e forma aki ta evita pa e virus sigui plama.
Update di awe ta informa;
Positivo 84 caso a bin aserca,
recupera 65 caso, pues 19 caso activo nobo.
Total di test haci ayera 391.
Den hospital te na e momento aki tin 18 persona "opgenomen" di cual 2 ta den cuido intensivo. Edad minimo di es den hospital ta 29 y edad maximo ta 85.


text:
Diabierna anochi polis a para un auto marca Hyundai color shinishi numera A-60052 na altura di Casa Vieja na Tarabana. Un rato prome un otro unidad di polis tabata siguiendo e auto aki, kende tabata core hopi malo riba caminda. E chauffeur, sospecha di ta bou influencia casi no por a para riba su pianan. E taira dilanti banda drechi tabata gekap. E chauffeur tabata pone su propio bida y di otro na peliger. Normalmente, polis ta detene tipo di chauffeurnan asina.
Pero a dun’e un chens y a dicidi di hib’e cas sin tin nodo di detene. Su auto a keda para cant’i caminda. Polis a kita e yabi for di e chauffeur y a dun’e prohibicion pa stuur auto pa un cantidad di ora. Ta bon pa e chauffeur aki sa cu tin instancia cu ta habri pa brinda ayudo en dado caso cu tin problema cu alcohol.
E reto no ta cu bo tin problema di alcohol of droga, sino cu tin ayudo. Mescos cu bo, tin hopi otro ciudadano cu tabatin of tin e mesun problema cu bo y cu ta dispuesto pa comparti cu bo nan storia di exito, cu awe nan ta liber di alcohol of droga. Ta un grupo cu ta topa diariamente na diferente sitio, pa esun sostene e otro y hunto laga e bicio, cu ta caba cu bo famia, bo carera laboral y sin lubida bo salud.
Alcoholic Anonymous Aruba ta existi pa hopi aña caba y tin reunionnan diario, tanto na nan clubhuis na Sabana Liber na Noord of na Weg Seroe Preto na San Nicolas. Pa mas informacion di orario di reunion of pa por bel y papia cu un boluntario, subi e website: www.aa-aruba.org.
“Hende no ta cambia pasobra nan a mira e luz. Nan ta cambia pasobra nan a sinti e cayente”.


text:
Pueblo di Aruba ta cordialmente invita pa bin presencia un exhibicion di arte ‘Savoury Memoir In Colored Spices’ tumando lugar Diahuebs 29 di September, di 7pm pa 10pm. Esaki ta un Expo cu entrada totalmente gratis na unda lo por mira e variedad di trabaonan realisa pa participantenan di un tayer cu a wordo duna titula ‘Unexpected Memories Through Smells’ pa artista visual Razia Barsatie.
Chrislene Arends, PR Manager na Ateliers’89, ta splica reportero di Bon Dia Aruba cu Atelier’89 ta organisa tayernan tur luna. Cada aña nan tin un programa cu ta cubri full e aña, e tayer recien aki pues tabata parti di e programa. Ateliers ta haci un tipo di seleccion halto unda ta selecta docentenan gradua, cual ta wordo haci entre miembronan di e board na Hulanda y na Aruba pa loke ta e docentenan cu ta bini Aruba pa duna les pa e aña cu ta bini.
Mondriaan Fonds ta e sponsor di mas grandi cual awor a caba di patrocina Ateliers cu dos aña unda por funciona, yudando cu pago di e docente y transportacion pa bin Aruba, y cualkier otro costo di materialnan. E artistanan ta wordo selecta den varios ramo pa cubri tayernan pa henter e aña manera disciplina di fotografia, video editing, trahamento di website, pinta, y escultura. E luna venidero lo tin un tayer di Art & Fashion duna pa Glenda Heyliger cu lo cuminsa 3 di October.
‘Un experiencia nobo y unico den arte’
Razia Barsatie su concepto principal pa loke tabata e tayer aki ta pa experimenta cu cuminda y spices. E disciplina di arte tabata pinta, dibuho y video animation.
“E tabata un experimento mix hopi interesante y na e expo aki bo lo por mira tres diferente trabao, y tur cos lo wordo exponi for di kico nan a cuminsa cune te na resultado final,” Chrislene ta bisa. Tur siman algo diferente a wordo haci, un cuminda diferente a wordo traha y purba pa e participantenan, anto a base di e cuminda ey nan a traha e obra di arte.
“Mi ta haya cu tin hopi creatividad na Aruba, y e isla ta purba di keda creativo por medio di Atelier cu ta trece e tipo di hendenan aki hunto via actividadnan pa asina siña y descubri cosnan nobo,” Razia ta bisa.
Bruce Stamper, un di e participantenan di e tayer cu lo mustra su obranan tambe den e expo, ta bisa cu loke el a siña ta bo ta bin hunto como grupo di 12/13 artista pa crea un expo hopi bunita, “y mi ta sigur cu e ta bay ta hopi bunita pasobra tur e artistanan akinan ta trahando obranan excepcional.” Semper por tin mas espacio pa mehoracion, segun Bruce, den tur clase di arte. Na Aruba nos tin un posibilidad y esnan cu ta interesa den serio por atende na Ateliers’89 pa por sigui expande nan conocemento den arte. “Aki na Aruba e conocemento ta hopi bon pero ta yega momento cu bo tin cu sali for di bo isla pa siña conoce otro cultura pa expande bo conocemento pasobra e mundo aki ta hopi grandi,” Bruce ta expresa.
Traha portfolio cu Ateliers’89
“Tur tayer ta diferente y tur docente ta maneha nan tayer na un manera diferente. E idea di Ateliers ta pa hopi mucha cu kier tuma un otro richting – sea nan kier bay haci algo mas creativo manera bira un artista, y nan no sa ki tipo di arte nan kier practica. Mi ta bisa cu Atelier ta un plataforma perfecto pa bin experimenta y siña,” Chrislene ta splica.
No ta rekeri pa bo tin algun habilidad caba, pero por ehempel si bo kier bin pa e curso di traha website bo lo mester un laptop, pero hasta asina tin material cu por wordo fia. E idea ta cu hopi muchanan ta bini y si bo participa den mayoria di e tayernan durante aña bo lo por crea un portfolio, y a base di esaki despues di dos aña bo lo por meld na un scol di arte na Hulanda of na Merca.
“Nos tin hopi mucha cu a traha portfolio na Atelier cu no a caba un MAVO of HAVO, anto cu tog a haci un 21 Toetstest anto a logra.” Esey ta e meta na Ateliers pa yuda esnan cu kier sigui un carera den fotografia of nan kier bay mas den un carera di video animation.
Si bo haci tur e tayernan of mas cu bo por, bo lo logra colecta diferente conocemento y sabiduria, mas habilidad pa bo por siña desaroya bo talentonan mas den varios aspecto. E tayernan ta bastante standard den loke ta orario y dia, tur luna nan tur ta di 6:30pm pa 9:30pm, tur ta di Dialuna pa Diahuebs cu un largura di cuater siman largo. Sigui Ateliers’89 riba Instagram y Facebook pa asina bo keda informa riba e tayernan y con bo por join via elvis@ateliers89.org of si bo kier yama of WhatsApp na 565 4613.


text:
(ElNacional) – Un ehemplo pakico no por bisa ainda cu economia di Venezuela ta recuperando na 2022 ta e situacion den sector di construccion, cu tin problema pa reinicia despues di nuebe aña di caida continuo.
Considera un di e exponentenan fuerte di crecimento di un pais, e sector ta mustra un paralizacion di 90% di su actividad y construccion nobo di vivienda y oficina cu por observa actualmente, principalmente den capital Caracas, ta mustra insuficiente pa sigura un dinamizacion real di e industria. En concreto, construccion di vivienda nobo ta keda un problema y no a logra mucho pa reduci e deficit di vivienda. Representantenan di e sector a indica cu varios factor ta impedi e crecimento di e industria, manera e situacion economico precario, leynan cu ta impedi desaroyo, nacionalizacion di henter e cadena di suministro y e excesivo oferta di inmueble, pa gran parti laga atras pa e diaspora Venezolano.
Presidente di Camara Venezolano di Construccion (CVC), Enrique Madureri, a resalta cu e sector ta “totalmente den contraccion”, ya cu actualmente e ta representa 2% di e tamaño cu e tabatin na aña 2012. El a insisti cu ta prioritario rehabilitacion di e infrastructura di servicio publico, specialmente di electricidad, ya cu ora construccion cuminza opera cu mas forza, electricidad no ta bay yega, debi na e suministro abao den MegaWatt.
Madureri a indica cu construccion di edificio nobo tabata casi nulo. Si antes sector priva tabata construi 100.000 unidad pa aña, awor ta 1.000, aproximadamente. “E deficit di vivienda ta keda, den cifra grandi, esey nos mester atende y esey ta solamente posible si tin cambio den e leynan cu ta regula e sector.”
E vice-presidente di CVC, Rafael Torrealba, a señala cu un muestra cu no tin un dinamica fuerte den construccion ta e produccion di cement y staal cu ta continua na mesun nivel di seis luna pasa. Segun fuentenan oficial, e capacidad utiliza di e empresanan estatal di cement ta na 10% mientras di staal ta na 5%.


text:
Despues di tur e debatenan di ultimo tempo riba tur sorto di asunto cu gobierno mester regla pa nos, alrededor di presupuesto, pero tambe riba nan mes, un hende por keda cansa di tanto papia. Anto ta parce cu nos no ta avansa tampoco. Un simpel expresion di e actual ministro encarga cu husticia tocante eventual cooperacion cu Marina Hulandes a bira manera un tormenta, si bo scucha e comentarionan di esunnan di otro pensamento.
Hasta tabata papia di entrega di tareanan policial na militar Hulandes, cos cu segun nan absolutamente no por. Y ta berdad, esey no por y hasta ta asina cu esun cu bay pidi autoridadnan Hulandes pa e move aki, lo haya un contesta bon cla cu no ta mira pakico militar Hulandes lo mester haci trabao di polis na Aruba. Militar Hulandes tâey, entre otro, pa ora e otro cuerpo uniforma ta collapse y tin un bashi di poder. Ban spera cu esey nunca yega asina leu.
For di declaracion posterior di e ministro por comprende cu e nunca lo a pretende esey tampoco, pero ta trata simplemente di sinta hunto anto analisa unda colaboracion por duna mas fruto, mirando e situacion actual di peligro for di otro banda di lama, algo masha logico. Finalmente, henter e asunto aki a resulta di no ta mas cu un tormenta, pero esun cu na bon Hulandes yama âeen storm in een glas waterâŠâ
Aunke, awor diripiente ta surgi e discusion atrobe cu mester un radar. Bunita, nos a sinta papia te fada den parlamento algun dia pasa, y nos no a tende un mocion pa hinca varios miyon den un sistema di radar, si e tabata asina importante. Pakico nos politiconan ta asina bon den discusion inutil despues cu nan a laga nan turno pa papia pasa? Ademas, si e radar no ta den presupuesto, hasta si nos por ta di acuerdo cu otro cu e lo ta hopi util, nos no ta den tempo di crisis financiero mas? Asina leu cu nos ta sigui noticia, y ta comprende un poco e reglanan basico di economia y maneho financiero, ta awor no mas nos ta cuminsa riba e caminda largo di reparacion financiero, cu tin como consecuencia logico cu lo bay tin hopi cos cu ta util, hasta necesario, pero cu nos no ta bay haci pasobra tin otro prioridad. Y kico ta prioridad?
Pa nos, e asuntonan cu ta encera e bienestar di e ciudadano. Y den esey na prome luga e situacion di e gruponan mas vulnerabel den comunidad. Un di e asuntonan pakico si a pone placa riba presupuesto ta pa traha rapidamente riba esaki. Nos ta haya cu nos no ta tende tanto di e cosnan cu mester a sucede caba, y cu ni sikiera ta costa placa. Manera cuminsa indica comunidad unda nan mester bay den caso di abuso di mucha. Ken ta responsabel pa kico? Of por ta cu despues cu supuestamente tur e instancianan a sinta hunto, ainda nan no por ni informa comunidad kico ta kico pa e simple prome pasonan den e proceso? Y no bin bisa nos cu awor cu caha di gobierno a habri, anto por cuminsa gasta placa pa informacion na publico. Nos ta traha den prensa y sa cuanto informacion ta gratis: simplemente saca bo informacion y prensa en general ta mas cu dispuesto pa publica tur cos. Pero laga nos supone cu, manera semper, ânan ta bezigâ, ainda. Pero no laga nos keha solamente cu gobernacion ta disfuncional y lento.
Tin otro asunto cu tambe mester atencion, di gobernacion tambe, pero unda felizmente nos mes tambe ta actor. Hasta asunto cu nos mester ta actor, pasobra ta trata di nos propio curpa. Hopi a papia y skirbi caba tocante e efecto dramatico cu nos custumbernan di alimentacion tin riba nos salud, pero tambe riba nos felicidad personal. Pues aki no ta trata na prome luga di wak kico gobierno ta bay haci o lo mester haci, pero kico nos mes ta haci. Ki dia nos ta cuminsa actua, no riba caya, pero den bo famia, den bo propio caso, pa hiba un bida mas saludabel? Y no bin cu e storia cu ânos famia semper tabata di hende forsâ.
Djis tira un bista un biaha riba un potret di un klas di mucha di den añanan cincuenta⊠Awendia lo bo mester hopi mas meter di hanchura pa bo saca potret di e mesun cantidad di mucha⊠No ta bisa esaki como cos di hari. Djis imagina mucha cu no ta ni adolescente ainda, cu ta sufri di malesanan cronico, cu muy probablemente lo causa nan morto, talvez prematuro tambe. Nos ta stima nos yiunan asina hopi cu nos ta nenga redondamente di informa nos mes tocante alimentacion saludabel, y nos ta prefera di expresa nos amor den acompaña e yiu stima den e bida dificil cu e tin su dilanti? Si nos pensa bon, tin hopi cos cu nos mes por haci, y cu no ta costa tanto placa; e ta mas un asunto di voluntad. Ban exigi cu gobierno ta haci su parti, pero nos mes no por keda atras.


text:
Publiká riba 17 Òktober 2022
Willemstad- Manera por a tuma nota den medionan di komunikashon e último dianan, KLM a tuma e desishon pa kanselá pa un temporada e di dos buelo pa dia pa Kòrsou. Esaki ta nifiká, ku for di promé di Desèmber te ku 18 di Desèmber 2022 KLM lo operá un buelo so pa dia. Meskos tambe, e buelonan entre 9 di Yanüari te ku 31 di Mart 2023 tambe ta keda redusí na un buelo so pa dia. Esaki ta impliká, ku Kòrsou lo pèrdè 320 stul pa dia durante den e periodonan menshoná.
E desishon akí ta debí na e situashon na Schiphol kaminda e aeropuerto no tin sufisiente personal pa atendé ku e tráfiko haltu di pasahero. Esaki ta okashoná reinan largu di pasahero ku ta sali te pafó di e terminal di e aeropuerto wardando pa ‘check-in’.
E desishon di KLM pa redusí kantidat di buelonan diario ta bai tin un impakto ekonómiko negativo di riba 20 mion dòler pa Kòrsou durante di e dos periodonan menshoná.
Den kuadro di esaki, Minister Cijntje huntu ku CTB ta eksplorando alternativanan pa asina mitigá e efektonan durante di e periodo di wenter binidero. Por ehèmpel ta evaluando kiko ta e posibilidat pa amplia e kantidat di stul riba otro aerolíneanan i tambe kiko lo por hasi ku buelonan for di otro siudatnan di Oropa pa asina tòg mantené e tráfiko di turista for di Oropa pa Kòrsou riba un nivel positivo.
Kòrsou ta e destinashon na di 4 lugá for di Schiphol pa loke ta trata buelonan di distansia largu, despues di New York, Atlanta i Dubai.


text:
Den bishita y reunionnan di bario e lider di fraccion di AVP mr. Mike Eman ta bisa cu e ta haya confirmacion di e pobresa y di e dolor den pueblo. “Costo di bida ta subiendo den un forma alarmante. Ta obvio cu e medidanan cu Gabinete Wever Croes a implementa durante e ultimo anjanan a impacta e cifra di inflacion severamente. Na 2017 ainda inflacion tabata menos cu 0%, esta – 0.6%. Na 2018 y 2019 esaki a subi drasticamente cu medidadanan di Gabinete Wever Croes. Y awor den 2022 e a yega un record na Aruba. CBS ultimamente ta raporta cu bestaansminimum practicamente pa luna ta subi cu 200 a 300 florin. Entre December 2017 y September 2022 por mira un aumento dramatico manera indica riba e tabelnan aki di CBS.
REDOBLACION BBO – VERGROOTGLAS
Redoblacion di BBO na 2018/2019 y e hecho cu e BBO a worde poni tambe riba diferente otro cosnan cu tabata exonera, manera transacionnan bancario y seguro a crea un efecto inflatorio cu awe nos ta sinti mas cu nunca. Riba gasolin y diesel e impacto tabata dobel, 12%. Tambe e eliminacion di e descuento di 10 cent pa liter di gasolin y diesel tabata tin un efecto negativo grandi”. Tur esaki según e lider di fraccion di AVP, mr. Mike Eman ta haci Gabinete Wever Croes responsabel pa e pobresa alarmante cu tin na Aruba.
Eman ta splica cu na e momentonan aki tin un inflacion halto internacionalmente cu nos ta importa na Aruba. Locual ta haci e inflacion aki bira un monster ta e redoblacion di BBO na 2018//2019. Awe nos ta sinti e efectonan mas cu nunca. Pasobra, e ta splica, cu e inflacion importa ta pasa awor den hopi caso den tres schakel di e BBO cu tabata 3% y cu Gabinete Wever Croes a haci 6%. E impacto final ta riba 18%. Ta mir’e den e aumento dramatico di comestibles na Aruba.
PERDIDA PENOSO DI PODER DI COMPRA
E efecto di e perdida di poder di compra ta hopi penoso pa nos hogarnan, Eman ta accentua y ta mustra cu esaki tambe ta afecta e economía en general. Aki tambe e líder di AVP ta cita un parti di un rapport di Banco Central. Eman ta splica cu hopi bez e a mustra riba e hecho cu kibrando e poder di compra cu medidanan e gobierno ta kibra tambe e economía di Aruba. E ta bisa cu hopi vez institutonan cu ta conseha gobierno riba tema di reducción di déficit no ta mira e corelacion entre poder di compra, economía y entrada di gobierno. Eman ta haye importante pa mira awor den e estudio di Banco Central un afirmación di e importancia di poder di compra y consumo local riba economía. Eman ta cita: “Household consumption is readily recognized as one of the key drivers for economic development. More than half of Aruba’s gross domestic production (GDP) depends on the financial position and wellbeing of the households”.
AUMENTO DI BBO ATROBE
Aumento di BBO cu atrobe lo haci e tres schakel un total di 21%. E inflacion importa lo pasa bao di un vergrootglas cu lo aumenta esaki cu minimalmente 21%. Matando e poder di compra manera nos ta mira den e serie di medidanan pa bin ainda lo sigui empobrece Aruba y lo keda debilita un motor principal di nos economía cu ta e consumo di nos hogarnan cu ta depende di nan situación financiero. E hecho cu no tin perspectiva pa mehoracion caba ta crea preocupación y stress mental den nos horagnan, e líder di AVP mr. Mike Eman ta bisa. Esaki tampoco ta yuda recuperación di e factor consumo den nos economía e ta agrega mustrando riba e cifra halto den e estudio di Banco Central cu ta bisa cu nan ta preocupa cu nan finanzas pa e siguiente seis lunanan aki.


text:
KKustumbernan rònt di morto ta un kombinashon di elemento di religion katóliko ku kultura Afrikano. Afrikanonan tin e pensamentu, ku e defuntu lo reuní ku su famianan defuntu. Meskos ku religion katóliko ta kere den e bida despues di morto.
- Famia ku amigunan ta sinta rònt di esun ku ta bai muri pa skucha su último deseo. Mester kumpli ku e deseo di e defuntu, si no su alma lo no por sosegá na pas i lo keda molostiá esnan na bida.
- Ora morto kai mester tapa tur spil den kas ku paña blanku pa bo no mira kara di e defuntu den dje. Tur hende ku bini mester hinka feneta den mortaha di e defuntu pa e defuntu laga nan na pas.
- Famianan mester sende kuater bela di morto. Kada bes ta paga esnan sende pa bolbe sende otro.
- E famianan femenino di e defuntu ta sinta den kamber bisti na blanku, kabes mara ku lensu blanku i pida yerba di hole tras di nan orea.
- Unabes e persona fayesé, nan ta yama e labadó di morto pa drecha e defuntu. Asina e defuntu sali kas, nan ta dueilá kas ku lisòl òf kriolin. Mester a mòp e kas pura, pa ora e spiritu bini bek e no rekonosé holó di su kas
- Ántes e entiero tabata tuma lugá e siguiente dia, paso nan no tabata tin frizer pa warda e kurpa aden manera awendia. Ta dal un rònchi rònt di e kas ora ta bai ku e defuntu pa e defuntu pèrdè kaminda i no regresá.
- Ántes mester tin yoradó di morto. Durante e yoramentu nan ta pidi e defuntu pa kumindá otro defuntunan ku nan konosé. Nan ta pidi defuntu di konta e otro defuntunan kon ta ku e famianan.
- Promé ku sera kaha, nan ta kue midi di e famianan mas serka i hinka e hilu den e kaha.
- Esaki pa evitá kue defuntu ta regresá pa buska e famianan pa bai ku n’e. Pa mesun motibu nan sa hinka feneta den e paña di e defuntu.
Nan ta karga e defuntu ku pia parti dilanti direkshon pa Santana. Nan ta kana den fila di hende hòmber tras di e waya di morto pa yega Santana.
- Despues di entiero mester a tene resamentu na kas i ta bai kas di e defuntu pa laba man.
- Pa 8 dia despues di entiero ta hasi orashon na kas di defuntu pa e defuntu por sosegá na pas. Ta keda sende bela durante 8 dia (tin ora 40 dia) komo konsuelo pa e defuntu. Nan ta resa rosario banda di un altar ku krus i bela. Ora tur kos kaba, nan ta rùim òp e altar. E di 8 dia tabata tin e ritual di resamentu despues ku hende muri. Riba e dia di klousura e orashon ta dura mas largu ku anterior. Tur hende ta keda para, pero nan no ta para den kaminda di salida òf porta di e kas pa no stroba e defuntu sali. Tin ora e kibramentu di altar ta bai literalmente komo kibra e altar i kore ku e spiritu.
- Pa sigurá un entiero respetuoso, a lanta sosiedat komo fondo di entiero. Nan ta yama nan Seter i na Punda societeit. Nan tabata paga nan kontribushon fiel.
- Ora e hende muri ta pasa ku waya di morto dilanti di e kas. Anto ora e waha di morto kaba di pasa ta basha un hèmber di awa su tras.
- Si spiritu di un defuntu ta molostiá bo, bo tin ku hum’e ku kakabú, sapatu bieu, tayer i suafel, kachu di baka tambe ta bon. Asina bo mira un spiritu, bo tin ku gloria bo kurpa, bira bo paña robes pa drechi i koba su mama.
Un kantika di ocho dia kaminda e kantante ta pasa serka hende ku un sombra pa pidi un kontribushon ta lo siguiente:
Zamana kitoki ai toki ai di kitoki
Zamana kitoki ai toki ai toki
Zamana kitoki ai ‘na mi un limosna
Zamana kitoki toki di kitoki
Zamana kitoki ai toki a subi palu
Zamana kitoki ai “na mi un limosna”
Zamana kitoki toki di kitoki
Entiero di Katibunan
Ora un katibu muri na un plantashon, den mayoria kaso e doño di plantashi tabata duna pèrmit pa esnan yegá di esun ku a fayesé, hib’é dera na sitio alehá for di e plantashon. Ounke mayoria doño di plantashon tabatin nan lugá pa dera nan famia òf otronan yega na e famia, tòg tabata prohibí pa dera katibu den mesun santana òf sitio ku doñonan di plantashi. Ora un katibu muri, esnan yegá n’e ta karg’é bou di kanto i hib’e na un sitio alehá for di e plantashi. Einan tabata tuma lugá algun ritual i tabata hinka e kurpa den un buraku ku a koba den tera i bou di kanto i toka di tambú tabata efektuá e ritonan funeral. Tabata un kustumber pa dera katibunan di e kultura “Mande” ku nan kabes den direkshon ost. Riba e graf den tera di nan di nan defuntunan ta planta un brasa di palu di sia. Tabata usa palu di sia pasobra ta konosí ku hinkando un brasa di e palu aki den tera, e ta krese i bira un palu grandi ku ta duna masha hopi sombra. Otro kustumber tabata esun di dera katibunan ku kosnan di laman, manera piedra, koral i kokolishi.
Pa mas informashon por lesa:
Rito i kustumbernan relashoná ku morto den tempu di katibu


text:
Muchanan na Syria ta warda riba nan turno pa muri
Acercando e di 5 aniversario di e guera civil na Syria, un reporte ta adverti cu tin hende causando cu muchanan ta muri kilometers...
Mucha muhe di 16 aƱa kier a explota skolnan na Denmark
Un mucha muhe di 16 aƱa na Denmark a wordo acusa di planifica un atake di terorismo riba dos diferente skol, un di nan ta...
Awe ta marca 2 aƱa y ainda no sa nada di e avion MH370
E descubrimento di mas piesanan cu ta sospecha di ta di e avion MH370 ta dunando famianan un tiki mas speransa cu e avion aki...
Facebook por bira e cemeterio virtual di mas grandi na mundo
Lo por tin mas hende morto cu bibo riba Facebook den aƱa 2098 segun un estadistico. E beleid di Facebook di no automaticamente elimina...
N.Korea: Armanan Nuclear mester wordo prepara pa wordo uza
Pa 2 dia consecutivamente, North Korea ta demonstra nan capabilidadnan militar mientras tin voto andando den Nacionnan Uni pa desmantela e proyecto nuclear di...
Oposicion Venezolano ta anuncia plan pa expulsa Presidente Maduro
Venezuela su coalicion di oposicion ta cla pa sigui cu nan esfuerso pa expulsa Presidente Nicolas Maduro prome cu e fin di su termino presidencial. E...
Pakico e monk di mas grandi na Thailand ta core un Vintage Mercedes?
E posesionnan di un Buddhist Monk tradicionalmente ta inclui un 'alms bowl', su paƱa, un machine di feita, y un filter di awa pa preveni...
10 Pelicula pa bay wak den luna di Maart
Pa esnan cu ta fanatico di pelicula, aki tin un lista di 10 pelicula cu segun un reporte di BBC ta peliculanan cu bo no...
Asesinato di mucha na Moscow: Nanny ta bisa cu e tabata un ”orden di...
Un nanny na Rusia a ser acusa di asesina y corta cabes afo di un mucha cu tabata bao di su cuido y ta...
Nanny ta corta cabes afo di un mucha cu e tabata cuidando
Na Moscow, Rusia, e curpa di un mucha di 3 of 4 aƱa a ser haya cu ''seƱalnan di un morto hopi violento'' mientras e...


text:
Orashon djadumingu 30 di yuli 2017
Orashon djadumingu 30 di yuli 2017
“Reino di shelu ta asin’akí. Tabatin un tesoro skondí den un tereno. Un hende a deskubrié, koba un buraku der’é i di kontentu el a bende tur kos ku e tabatin i a kumpra e tereno ei. Reino di shelu ta asin’akí tambe. Un hòmber ku tabata buska pèrla bunita, a deskubrí un pèrla di hopi balor. El a bai bende tur kos ku e tabatin i a kumpra e pèrla. Reino di shelu ta asin’akí tambe. E ta manera un reda ku nan a tira den laman i ku a kohe tur sorto di piská. Ora e reda tabata yen, a hal’é na kantu, kai sinta i pone bon piská den un hèmber, mal piská a tira afó. Meskos lo sosodé na fin di tempu tambe. Angelnan lo separá e malbadonan for di e hustunan. Nan lo tira e malbadonan den fòrnu di kandela; ei nan lo yora i morde djente, di doló. Boso ta komprondé tur e kosnan akí?’ E disipelnan a kontestá: ‘Sí.’ Hesus a sigui bisa: ‘P’esei un dòktor di lei ku a bira disipel den reino di Dios ta meskos ku un doño di kas ku ta saka kos nobo i kos bieu for di loke e tin na stòk.’”
Mateo 13:44-52


text:
Lokal
Ta kiko parlamentarionan a bai hasi Ulanda anto?
WILLEMSTAD. E reunion ku a tuma luga den kuadro di e reunionnan bi-anual entre partnernan den Reino apenas a pasa su promé dia di supuesto deliberashon ku Ulanda a resulta den un blamage pa Kòrsou for di momento ku e lider di delegashon di MFK, Thodé, a tene un diskurso ku si ela usa e idioma di Swahili, e lo a hasi mihó papel.
For di momento ku Thodé a kuminsa papia, sin por yuda nos a pensa riba difuntu Doktoor da Costa Gomez kende a presta pa tene un diskurso di komo 4 ora largu den nos parlamento di aquel entonces komo arma politiko pa desorientá su kontrinkantenan politiko den parlamento.
Esei mes tabata un barbaridat insólito pe tempu aya pero sikiera e ilustre politiko a hasi alarde di su dominio di palabrareria pa ridikulisá su rivalnan den politika kendenan no tabata analfabetiko den e materia pero mester rekonosé ku Doktoor a inventá un arma ku nan mester a rekonosé komo original i difisil pa imitá.
(Mester nota sí ku e tempu ei tabata pèrmiti pa dal bitter den parlamento i mas e alkohol tabata kore, mas lòs e lenganan tabata bira).
Frakshon di Democraat komo e rival historiko di Nashonal i COP (partido di ulandesnan den enseñansa i employé na Isla) a kai grandiosamente den e trampa di Doktoor.
Komo kontrinkante di debate nan a laga un miembro ku pasobra e tabata selador ku rango di referendaris loke ta nifiká ku e mester tabata sa lesa i skirbi, pa e surpasá Doktoor ku un diskurso mas largu. Ora ku e kronómetro a mustra ku ela surpasá durashon dje diskurso di Doktoor i a entrega palabra na presidente di parlamento, a toka na Doktoor pa replika i ela hasi esei ku e frase historiko pa eternidat: “Abrir la boca no es hablar”. Einan tur diskushon a kaba. Esnan ku no ta kere ku esaki tambe ta forma parti di nos folklor politiko, nos ta rekomendá nan buska den archivo di parlamento di tempu ku tabata traha minutas dje reunionnan nèchi imprimi na Curacaosche Courant di aquel entonces.
Honor a la verdad nos mester atmiti ku e loke nos tabata pa inmortalisa ku nos pèn awe a desviá ku e tema mes ku nos kier a bòrda riba dje ku te diskurso di e lider di frakshon di MFK, Thodé, i lamentablemente di henter e delegashon di Kòrsou lo haña un lugá aparte den e edishon di awe.
Lokal
Biahenan pa eksterior sin resultado pa Kòrsou ta kontinuá!
WILLEMSTAD – – Frakshon partido KEM a tuma nota ku turno a toka e biaha aki na 2 minister(señornan Javier Silvania i Ruisandro Cijntje) di gabinete Pisas 2, pa biaha pa Repúblika Dominikana.
Segun informashon suministrá pa e sekretario di Konseho di Ministernan(karta 25 di novèmber 2022 i ku a drenta parlamento ayera djaluna dia 28 di novèmber, 12.03 mèrdia), e 2(dos) ministernan ta biaha di dia 27 di novèmber te ku 4 di desèmber 2022 pa partisipá na e “XXV Conferencia de Zonas Francas Iberoamerica” di The Free Trade Zones Associations of the Americas (AZFA).
Frakshon KEM tin informashon ku e konferensha ta tuma lugá dianan 1 i 2 di desèmber na Punta Cana, Repúblika Dominikana, den e Hotèl Westin. Djarason dia 30 di novèmber tin programá un bishita na Parques Industriales de Zona Francas. Akinan a parti e gruponan den 2, unu pa shet’or di mainta i e otro pa och’or di mainta. Tarifa di entrada na e parke aki ta $ 300 pa kada miembro di AZFA.
Serka frakshon KEM e pregunta ta surgi mesora, pakiko mester a biaha tantu dia adelantá asina, pa asistí na e konferensha?
Frakshon KEM a bin komprendé, ku un delegashon amplio a realisá e biahe aki. Esaki ta nifiká atrobe gastamentu di plaka di pueblo, kaminda kantidat di hende ta pasando den temporada difísil, pa loke ta trata nan entrada!
4 tema lo ser diskutí durante e konferensha aki: 1.Teknologia/Inovashon, 2. Integrashon, 3. Sostenibilidat i 4. Resistensia.
Esakinan ta keda presentá pa señornan Mohamed al Muallem (visepresidente ehekutivo di DP World), James X Zhan(direktor divishon di invershon i empresanan di e konferensha di Nashonnan Uni tokante Komersio i Desaroyo), David Greenstein(fundadó/CEO di Wonder Brands), Antonio Novas Garcia(partner ehekutivo den kompania Mc Kinsey & Company).
Frakshon KEM ta di opinion, ku niun di e temanan ku lo wòrdu trata próksimamente, ta bai tin resultado pa pueblo di Kòrsou. Esaki , pa siguiente motibunan: 1. VISA pa bishita i kumpra den Zona Franka di Kòrsou. No tin determinashon pa realisá esaki. Tantu bal tin konektividat(aéreo) pero no tin posibilidat di/pa hasi negoshi. 2. No tin e faktornan kritiko di inovashon i teknologia nobo den Zona Franka di Kòrsou esaki ta nifiká ku no tin oumento di produktividat. 3. No tin integrashon i koperashon regional entre Zonanan Franka. Esaki ta stroba invershonnan i benta di tuma lugá. 4. E medio ambiente i e kambio klimatológiko. Mester tene kuenta, ku e kresiente prekupashon pa esakinan i pa Esaki pa e demanda kresiente pa produktonan mas sostenibel.
Frakshon KEM ta konkluí, ku partisipashon na e konferensha ariba menshoná ta di importansia. Esaki pa motibu, ku e invitashon a bini di e minister di Ekonomia i Komersio señor Victor Orlando (Ito) Bisonó, ku e 25 paisnan, ku ta forma e asosashon iberoamerika tei presente. Esakinan ta representá 700 Zona Franka, sòru pa 1 mion di trabou direkto i tin 10.200 empresa instalá den e 25 paisnan indiká. Simultáneamente mester atendé e 4 puntonan mas ariba indiká.
Frakshon KEM ta di opinion, ku NO por sigui hasi biahenan kostoso sin resultado.
Si riba tèrmino hopi kòrtiku NO eliminá e VISA, drecha e produkto pa ofresé invershonistanan i turistanan, Kòrsou ta keda dueila ku kranchi habrí.
Kòrsou su Zona Franka, si NO presentá un kambio den aserkamentu, maneho i tuma desishon, NO por kompetí ku otro Zonanan Franka den region.
Lokal
Kolegio Erasmo ta selebrá luna di buki a la Bi-ba-bèrdè
WILLEMSTAD- En konekshon ku Siman di Ban Lesa i luna di buki, Kolegio Erasmo a organisá diferente aktividat pa su alumnonan. E meta di e aktividatnan aki tabata pa animá e muchanan pa lesa i tambe alsa nan interes den buki. A habri e temporada ku Siman di Ban Lesa ku tabata mará na e tema di Bi-Ba-Bèrdè (Gi-Ga-Groen). Durante di e siman aki, diferente persona i outornan di buki, manera Richena Maduro, Denise De Jong-Rekwest i Ronny Lobo, a lesa buki pa e muchanan.
Despues di e siman di apertura, klasnan for di Yogatina (pre-eskolar) te ku grupo 8 a pone èkstra atenshon na tur loke tin di haber ku buki i kuenta. E muchanan a siña tokante di e diferente géneronan di kuenta, eskritornan i ilustradónan. Tambe nan a lesa kuenta pa otro i duna forma na e tema Bi-Ba-Bèrdè bishitando Curaçao Rif Mangrove Park pa siña tokante di e diferente sorto di pal’i mangel ku tin na Kòrsou, funshon di pal’i mangel, historia di e besindario di Ref i tokante di e flora i founa di e parke.
Pa sera e temporado, Kolegio Erasmo a invitá diferente persona konosí den nos komunidat pa bin lesa buki pa e muchanan. Entre e personanan aki tabatin nos minister president, Señor Pisas, Diannitsa Genaro, Glenda Sluis, Kate Ronald Martina Thielman, Judith Heldewier, Nihayra Leona, Bryan Goilo i Miriela Kwidama. Un tiki tokante di Kolegio Erasmo: Kolegio Erasmo un skol di fundeshi ku ta forma parti di Fundashon pa Skol Humanista na Papiamentu. Su fundeshi ta basá riba e filosofia Humanista i e ta e úniko skol na Kòrsou ku su idioma di instrukshon ta kompletamente na papiamentu. E aña aki Kolegio Erasmo ta selebrando su di 35 aña di eksistensia.
Lokal
Señora divorsiá a bai reklamá pero….. Ya Inspektor a laga paga restitushon na èks esposo
WILLEMSTAD Un korto sirkuito entrega di e aanslag definitivo riba balor di un kas di un pareha ku a divorsia a pone ku maske titulo di propiedat dje kas tabata riba nòmber dje muhé, Inspektor a duna òrdu pa paga e èks esposo e restitushon ku a paga di más na OZB tempu e pareha tabata kasá ainda.
E aanslagnan preliminar no tabata riba
Daily Nobo
Hakeem Jeffries lo asumí liderazgo di partido Demókrata den Kongreso
Hòmber Iraní a keda asesiná despues di selebrá derota di su pais kontra Merka den Mundial
Estado Islámiko anunsiá morto di nan lider Abu Hasan al-Hashimi
Na Naples: Dòkter ku a violá dos pashènt a keda haña morto na su kas
Biahenan pa eksterior sin resultado pa Kòrsou ta kontinuá!
Rapper Jon Tarifa ta kolaborá ku kantante Darren Gardner den ‘When I was Younger’
Parlamentario Rafaela regañá inhustamente
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Akshonistanan di Paracetamol i Ibuprofen tabatin problema finansiero na Kòrsou
Abogado Braam a gana kaso di NAf 2.206.846,25 pa Girobank
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
Parlamentario Rafaela regañá inhustamente
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
Akshonistanan di Paracetamol i Ibuprofen tabatin problema finansiero na Kòrsou
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal5 days ago
Wes a kondená asesino di beibi den barika di su mama


text:
ORANJESTAD, Aruba
Tur hende por corda cu na luna di december di 2017, gabinete Wever Croes a introduci un belasting nobo, cual a haya e nomber di BAVP cu ta para pa “Belasting Aditionele Voorzieningen PPS projecten.”
Lider di fraccion di AVP, sr Marlon Sneek a sigui mustra cu e belasting nobo aki, a bira un ‘bestemmings heffing’ y ora cu paga esaki, mescos cu ta e caso cu e belasting di BAZV, e placa ey tin cu bay pa AZV pa cubri gastonan di cuido medico.
Sr Sneek a sigui mustra cu gobierno a introduci e ‘Belasting Aditionele Voorzieningen PPS Projecten’ cu ta un belasting special pa paga loke ta e proyectonan di PPP directamente.
“Sinembargo mientras cu gobierno ta yama reunion pa hunga wega di gañamento atrobe cu pueblo, tratando di purba convence pueblo cu medidanan nobo na caminda ta pa motibo di debe cu gobierno di AVP lo a crea, e gañamento aki ta resulta cu falta di respet total pa pueblo.
Aki nos tin un gobierno, caminda Prome Minister Evelyn Wever Croes na tur momento cu por, ta papia di integridad, ta papia di transparencia pero ta haci net lo contrario y gaña pueblo manera cu nan a haci caba pa dos aña largo, tin cu caba y no por sigui manera nan ta purbando pa haci.
Cifranan oficial ta mustra cu e belasting di BAVP introduci pa gabinete Wever Croes, a produci 106 miyon florin pa caha di gobierno na 2019.
Na mes momento por a scucha e mesun Minister di Finansa declara algun dia atras cu e proyectonan di PPP tanto esunnan di gobierno di AVP y esunnan di gobierno di MEP, lo costa pa 2019 e suma di 80 miyon florin.
Gabinete Wever Croes a pone pueblo paga pa e proyectonan aki e suma di 106 miyon florin cu ta cifranan cu nos a ricibi diabierna ultimo y cu ta den e ultimo kwartaal rapportage di 2019 y loke Minister tin cu bin splica pueblo awo, ta unda e 26 miyon florin cu a sobra a bay?
Minister mester bin splica pueblo na unda e resto di placa a keda , ya cu e ta un ‘bestemmingheffing’ y gobierno no por coy e placa aki pa gaste cu otro cos ya cu a bin Parlamento pa pasa un ley pa buta ‘Belasting Aditionele Voorzieningen PPS Projecten’ y am bisa pueblo cu bo ta bin c’un medida pasobra mester paga proyectonan cu e gobierno anterior a laga atras.
Awe ta coy e placa y gasta esaki otro caminda y awor gabinete Wever Croes kier bin cobra pueblo un biaha mas cu mesun recibo, loke ta mesun cos cu gobierno ta bende un rifa y ora cu esaki caba di hunga, e bolbe cobra e mesun rifa aki.
E cos ey no por, ya cu gobierno a bin c’un belasting pa paga loke ta e proyectonan di PPP, pues pone e placa ey pa loke tin cu paga y stop cu e adiccion cu gabinete Wever Croes tin di gasta placa y gasta mas placa cu ‘friends & family.’
Awe nos por mira cu e gobierno aki, en comparacion cu e gobierno anterior, tin un gasto adicional di riba 130 miyon florin y eynan ta caminda mester bay, eynan gobierno tin cu bay corta y no bin belasting nobo, ya cu manera tur hende sa, tin un set di medida na caminda y ta pesey e reunion di siman pasa a wordo yama, pa trata di bruha tera pa pueblo kere cu pa motibo di AVP, pueblo ta haya mas medida.
Esaki no por, gabinete Wever Croes ta cobrando pueblo caba e belasting BAVP, caminda gobierno a haya 106 miyon florin na 2019, pues tin placa te cu ta resta pa paga e proyectonan aki y awor kier crea e impresion cu tin un desaster y otro excusanan barata, pa hustifica mas medida cu ta placa cu lo bay pa cumpli cu sponsor y sostenedonan di partido,” Parlamentario marlon Sneek a splica.


text:
Aruba Volunteers, ta un iniciativa di CEDE Aruba, unda e organisacionan non profit por recruta boluntarionan pa haci trabounan comunitario. Riba e website ArubaVolunteers.org. por aplica pa recruta boluntario of bo por inscribi tambe como boluntario.
Cada organisacion lo por forma parti di e website aki, di e forma aki ta mas facil pa e interesadonan por mira e diferente oportunidadnan cu tin y por aplica pa cualkier di e actividadnan disponible pa haci trabou boluntario. Registracion ta facil riba e website, pero si acaso mester di asistencia, lo tin persona semper asigna pa yuda den esaki. E persona aki tambe lo ta encarga pa yuda cu e necesidadnan cu por tin di e boluntario, trabou boluntario y participacion di companianan den diferente forma.
Un boluntario tambe por registra den un pool cu tin disponibel, esaki segun e area cu e boluntario ta desea di eherce su trabou y asina tambe dunando e oportunidad na e fundacion pa tuma contacto cu e boluntario pa haci un proyecto. Claro nos ta conciente tambe cu niun hende ta comprometi na nada ainda.
E trabou- y actividadnan boluntario por varia, por tin proyectonan cu ta di un biaha so, yuda cu eventonan deportivo, eventonan cu ta mas cu un biaha manera lesa pa nos grandinan of yuda cu proyectonan di hardineria organisa pa organisacionan non profit. Si un fundacion mester di un miembro pa su directiva tambe por pone e soliciud atravez di e plataforma aki
Cu boluntarismo bo por conoce hende nobo, conoce mas organisacionnan, contribui na nos comunidad y sinti cu bo ta haciendo algo positive tanto pa bo mes como pa otro, mas cu tur experenciando conocemento nobo.
Hopi organisacion no por funciona sin e ayudo di boluntario, p’esey mes awo nos tin ArubaVolunteers.org cu ta e plataforma cu tur hende por usa den boluntarismo.


text:
Stichting Tegen Kindermishandeling ta sumamente kontentu ku e forma profeshonal kon Korte a atendé e kaso di James Murray djaweps mèrdia.
For di komienso te final e tratamentu di e kaso a kana di un forma manera deseá. Siman ku a pasa Stichting Tegen Kindermishandeling a emití un komunikado kaminda e ta deseá Korte forsa i sabiduria den tratamentu di e kaso i esaki sigur ta loke e fundashon kontra abuzu di mucha a tuma nota di dje awe mèrdia.
Tantu Wes komo Abogado General a atendé e kaso ku hopi koutela. Stichting Tegen Kindermishandeling tin komprenshon pa e echo ku ta pa promé biaha den historia ku Korte ta trata un kaso kaminda mester evaluá liberashon di un kriminal grandi despues ku esaki a sinta 33 aña di kastigu di prizòn. Loke mas ta hasi e kaso unu interesante ta e forma kon komunidat a reakshoná for di momentu ku a bira konosí ku 10 di mei ta dia pa trata kaso di James Murray.
Wes na prinsipio di e kaso a splika esnan presente, spesialmente e famianan di Darly Lai ku Korte tin komprenshon pa e forma kon e famia ta sinti tur e añanan.
Wes a splika bon kla alabes e kontenido di e lei 1.30 ku ta duna akusadonan ku risibí bida largu i ku a sinta 20 aña di kastigu, e oportunidat pa apelá pa libertat. Banda di esaki konstantemente Wes tabata pidi pa e opinion di Abogado General riba puntonan di importansha i nesesario pa yega na un desishon den e kaso.
Den e kaso aki tabata falta dos rapòrt importante pa yega na un desishon. Ta trata entre otro e rapòrt sikiátriko di James Murray pa mira si su komportashon ta unu residivista o sea ku e por ripití loke el a hasi, i alabes e rapòrt di su komportashon den prison na Kia Aruba.
Tabata deseo di Famia Lai pa trata e kaso di Murray na Korsou, teniendo kuenta ku Murray mes ta na Aruba. Despues di deliberashon, Korte a yega na e konklushon ku lo trata e kaso aki na Kòrsou mes dia 6 di sèptèmber próksimo.
Wes a mustra ku e tin komprenshon pa e ansha di tur hende den e kaso aki pa un desishon mas pronto posibel den e kaso aki, pero Wes ta kere ku ta importante pa risibí e rapòrtnan enkuestion i pa tuma tempu pa e kaso kana bon. Tambe Wes ta kere ku ta importante pa trata e kaso ku tur e koutela nesesario i a pidi sala i famia su koperashon i komprenshon den esaki.
Tur kos huntu tabata un tratamentu ku a kana bon. Stichting Tegen Kindermishandeling ke sigui deseá sabiduria na Korte durante kontinuashon di e kaso dia 6 di sèptèmber próksimo.


text:
Internacional: E conteo di morto pa cu CoronaVirus na Italia ta sigui subi, un chaos completo den menso cu 24 ora un total di 133 morto cu ta bira un total di 366. Italia ta cuminsa impone cuarentena den e areanan afecta unda esaki ta plamando basta lihe den Europa, un total di 16 miyon persona cu ta biba na e pais. Un total di 1,247 caso nobo a keda registra den 24 ora cu ta un 25 %. Riba diadomingo Italia a confirma 7,375 persona infecta.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Creditornan di Serlimar a vota na fabor di extension di surseance van betaling – Minister Ursell Arends
Creditornan di Serlimar a vota na fabor di extension di surseance van betaling – Minister Ursell Arends
Diahuebs merdia, 5 di mei 2022, Minister Ursell Arends a atende un reunion entre huez, bewindvoerder, y creditornan den e caso di surseance van betaling di Serlimar Sui Generis.
Pa e reunion aki a invita tur compania cu tin cuenta habri ainda cu Serlimar no a paga, y cu ta registra na gerecht in eerste aanleg. Cu esaki e huez den e caso a duna oportunidad na tur pa duna nan opinion, sea pro, neutral, of contra di extension di e surseance van betaling.
Durante e reunion (via volmacht of presente na reunion) solamente 3 di e 80 creditornan – cual ta representa ~3.75% di e creditornan – a demostra nan posicion en contra. E grupo aki ta representa un total di AWG 95,071 for di e total di ~AWG 6.7 miyon (aproximadamente 1.4%).
1 representante – cual ta representa mas o menos 0.5% di e total – a keda neutral riba e tema di extension. Ley ta prescribi cu si un minimimo di 25% di e creditornan a mustra nan voto en contra, huez mester considera esaki pa anula e surseance van betaling. Creditornan grandi manera Ecogas Freezone y CTC a vota pro extension di surseance van betaling.
“E resultado aki ta duna nos mas confiansa cu e creditornan ta mira e seriedad di e trabou di nos ministerio pa remedia e situacion di Serlimar”, Minister Arends ta comenta na final di e reunion. “Tambe e ta duna huez mas motibo pa considera e extension, cual ta cardinal pa nos por segura un futuro pa Aruba su maneho di desperdicio”
Ainda huez tin e palabra final, cual lo ser anuncia diahuebs, di 12 di mei, 2022. No obstante, cu e resultado di e voto di awe nos por ta “cuatelosamente positivo” cu tur partido envolvi ta mira un mehoracion na caminda, y remediacion di debenan “habri” cu Serlimar tin cu e creditornan aki ainda.